Δημήτρης Λιγνάδης: Οι φήμες, η παραίτηση, οι καταγγελίες «φωτιά» και η σύλληψη | Έθνος\nΔημήτρης Λιγνάδης και Λίνα Μενδώνη (Copyright: Eurokinissi - Φωτογραφία Αρχείου)\nΔημήτρης Λιγνάδης: Οι φήμες, η παραίτηση, οι καταγγελίες «φωτιά» και η σύλληψη\nΠΟΛΙΤΙΣΜΟΣ 21.02.2021 15:48\nΤελευταία Ενημέρωση 21.02.2021 19:17\nΤο χρονικό της σύλληψης του πρώην Καλλιτεχνικού Διευθυντή του Εθνικού Θεάτρου, Δημήτρη Λιγνάδη μέσα από σοκαριστικές καταγγελίες ανθρώπων\nΤο 2017, την εποχή που στο Χόλιγουντ σάρωνε ο τυφώνας των σκανδάλων Γουάινστιν και Σπέισι, ο ηθοποιός και σκηνοθέτης Δημήτρης Λιγνάδης είχε παραχωρήσει μία συνέντευξη στη «Real Life». Ερωτηθείς για το θέμα των σεξουαλικών παρενοχλήσεων και για το αν θα εκβίαζε κάποιον σεξουαλικά, είχε απαντήσει: «Δεν θα το έκανα ποτέ. Το θεωρώ άθλιο όλο αυτό. Να παρενοχλήσω από θέση ισχύος; Ποτέ! Το βρίσκω αναξιοπρεπές και µικροπρεπές». Και σε άλλο σημείο είχε σχολιάσει: «Όταν με παρενοχλήσεις, θα βγω να το φωνάξω. Θα γυρίσω τον κόσμο ανάποδα. Είναι άθλια η σεξουαλική παρενόχληση, άρα οφείλεις να την καταγγείλεις την ίδια στιγμή. Για να μην συμβεί σε άλλον».\nΔιαβάστε επίσης: Ρένια Λουϊζίδου για Μενδώνη: Αν πεις «δεν ξέρω», θα πρέπει να πεις και «παραιτούμαι»\nΩστόσο, το βράδυ του Σαββάτου (20/2), ο κόσμος γύρισε ανάποδα. Ο Δημήτρης Λιγνάδης συνελήφθη και τελεί πλέον υπό κράτηση. Οι εισαγγελικές αρχές απήγγειλαν εις βάρος του κατηγορίες σε βαθμό κακουργήματος και βιασμό κατά συρροή. Η Έλενα Ακρίτα σχολίασε το γεγονός στον προσωπικό της λογαριασμό στο Facebook με μία λέξη μόνο: «Συνελήφθη». Σε βίντεο που ετοίμασε η Κάλλια Καστάνη για την εκπομπή «Έλα, Χαμογέλα» αναφέρει ότι ήταν το τέλος ή έστω το τέλος της αρχής ενός δύσκολου, φορτισμένου συγκρουσιακού 20ημέρου που ξεκίνησε στις 2 Φεβρουαρίου. «Η Λίνα Μενδώνη ζήτησε την παραίτηση του καλλιτεχνικού διευθυντή του Εθνικού Θεάτρου Δημήτρη Λιγνάδη, σύμφωνα με αξιόπιστες δημοσιογραφικές πηγές. Θα παρακαλούσα να μη γίνουν εικασίες γύρω από τους λόγους της παραίτησης. Επισήμως ακόμα τίποτα δεν είναι γνωστό. Σχόλια με προσβλητικό περιεχόμενο θα διαγράφονται».\nΝωρίτερα είχε προηγηθεί μία έντονη φημολογία, καθώς και σποραδικές μαρτυρίες ή πληροφορίες που έφταναν στα δημοσιογραφικά γραφεία, τον οποίο ήθελαν τον τότε Καλλιτεχνικό Διευθυντή του Εθνικού Θεάτρου να εμπλέκεται σε βιασμούς και σεξουαλικές παρενοχλήσεις σε βάρος ανήλικων αγοριών. Ωστόσο, λίγες ώρες μετά την ανάρτηση της Έλενας Ακρίτα, ο Δημήτρης Λιγνάδης διέψευσε τα περί επικείμενης παραίτησης με μία λιτή ανακοίνωση, στην οποία τόνιζε: «Σε σχέση με τις πληροφορίες που διακινούνται τις τελευταίες ώρες, περί δήθεν παραιτήσεως ή απολύσεώς μου από τη θέση του Καλλιτεχνικού Διευθυντή του Εθνικού Θεάτρου, θα ήθελα να ενημερώσω υπεύθυνα ότι ουδέποτε υπήρξε παρώθηση, πολλώ δε μάλλον άνωθεν εντολή, προς υποβολή παραιτήσεως από πλευράς μου. Δεν γνωρίζω πώς προέκυψαν αυτές οι φήμες ούτε ποιο σκοπό εξυπηρετούν».\nΣτο ζήτημα παρενέβη μία μέρα μετά και υπουργός Πολιτισμού, Λίνα Μενδώνη, δηλώνοντας ότι, αφού υπάρξουν συγκεκριμένες καταγγελίες, θα ερευνηθούν και δεν θα υπάρξει ανοχή. Υπογραμμίζοντας, μάλιστα, ότι μέχρι εκείνη τη στιγμή δεν υπήρχε καμία επώνυμη καταγγελία σε βάρος του Καλλιτεχνικού Διευθυντή του Εθνικού Θεάτρου. «Εάν υπάρξουν συγκεκριμένες καταγγελίες για τον οποιονδήποτε τότε οφείλουμε να παρέμβουμε. Όχι, όμως, σε φήμες και συζητήσεις στα social media».\nΗ παραίτηση Λιγνάδη και η αντικαταστάτριά του στο Εθνικό Θέατρο\nΛίγες ημέρες αργότερα, ο ιστότοπος «20/20 Magazine» φιλοξένησε μία καταγγελία σοκ. Ο ηθοποιός Νίκος Σ., του οποίου τα πλήρη στοιχεία δεν δημοσιοποιήθηκαν, περιέγραψε με ανατριχιαστικές λεπτομέρειες στη δημοσιογράφο Ναταλί Χατζηαντωνίου πως το 2005 σε ηλικία 19 ετών κακοποιήθηκε σεξουαλικά, με βάναυσο τρόπο από έναν πανίσχυρο θεατράνθρωπο. Στη συνέχεια, ο πρώην Καλλιτεχνικός Διευθυντής του Εθνικού Θεάτρου υπέβαλε την παραίτηση του με επιστολή που έστειλε στην υπουργό Πολιτισμού, η οποία την έκανε δεκτή. Στην επιστολή, μεταξύ άλλων, ο Δημήτρης Λιγνάδης σημείωνε: «Αντιπαρερχόμενος τις ερμηνείες που θα γεννήσει η κίνησή μου αυτή, οφείλω να βάλω το καλό του Εθνικού Θεάτρου πάνω απ' όλα, και να προστατεύσω τον θεσμό από μία ατέρμονη επικοινωνιακή και πολιτική διελκυστίνδα». Τη θέση του πήρε η Έρι Κύργια, η οποία είναι μια γυναίκα με μεγάλη θητεία στον καλλιτεχνικό χώρο και γνωρίζει άριστα το Εθνικό Θέατρο, καθώς έως το βράδυ του Σαββάτου (6/2) είχε αναλάβει χρέη αναπληρώτριας διευθύντριας.\nΗ παραίτηση Λιγνάδη ξεσήκωσε θύελλα σχολίων και αντιδράσεων. Κυρίως από την πλευρά των κομμάτων της αντιπολίτευσης, τα οποία ζητούσαν πιεστικά από την κυρία Μενδώνη να δώσει στη δημοσιότητα τους πραγματικούς λόγους της παραίτησης. Την ίδια ώρα, στα social media άρχισε να εμφανίζεται και να διογκώνεται ένα άτυπο κύμα διαμαρτυρίας από γνωστά ονόματα του ελληνικού θεάτρου, που με σύνθημα #eimasteoloimazi και #nomoremendoni ζητούσε την παραίτηση και της ίδιας της υπουργού. Σχολιάζοντας το θέμα το πρωί της Δευτέρας 8 Φεβρουαρίου στην εκπομπή «Κοινωνία Ώρα Mega», η κυρία Μενδώνη έκανε πάλι αναφορά σε κλίμα φημών και επέμεινε ότι ουδέποτε έχει ζητήσει την παραίτηση Λιγνάδη.\nΠΟΛΙΤΙΣΜΟΣ 21.02.2021 10:58\nΤην ίδια μέρα -σύμφωνα με το ίδιο βίντεο της Κάλλιας Καστάνη- κατατέθηκε στην Εισαγγελία Πρωτοδικών της Αθήνας η πρώτη μήνυση για βιασμό σε βάρος του άλλοτε πανίσχυρου άνδρα του θεάτρου. Ο μηνυτής κατήγγειλε αποπλάνηση και βιασμό σε ηλικία 15 ετών. Παρόλα αυτά στις 11 Φεβρουαρίου, μετά από σιωπή πολλών ημερών, ο πρώην Καλλιτεχνικός Διευθυντής του Εθνικού Θεάτρου ξέσπασε μέσω του δικηγόρου του, Νίκου Γεωργουλέα, για τη συνεχιζόμενη εμπλοκή του ονόματός του σε καταγγελίες που βλέπουν το τελευταίο διάστημα το φως της διασημότητας. Το Σάββατο 13 Φεβρουαρίου, μιλώντας στην εκπομπή «Έλα, Χαμογέλα» του OPEN, ο κύριος Γεωργουλέας δήλωσε και πάλι ότι ο πελάτης του δεν είχε λάβει οποιοδήποτε εξώδικο, αγωγή, κλήση από τις δικαστικές αρχές ή από τα πειθαρχικά όργανα του ΣΕΗ.\nΤην περασμένη Τετάρτη (17/2), οι καταγγελίες άρχισαν να αποκτούν πρόσωπο. Στην εκπομπή «Μεσάνυχτα» με την Ελεονώρα Μελέτη, φιλοξενήθηκε ο 40χρονος Βασίλης. Ο πρώτος άνθρωπος που κινήθηκε νομικά κατά του γνωστού ηθοποιού και σκηνοθέτη, μηνύοντάς τον για βιασμό, αποπλάνηση και ασέλγεια εις βάρος ανηλίκου. Η γνωριμία του με τον μεγάλο πρωταγωνιστή σε ηλικία μόλις 15 ετών είναι κάτι που ποτέ δεν ξέχασε. «Καθόμασταν δίπλα -δίπλα στον καναπέ. Με προσέγγισε. Εγώ ήμουν ταραγμένος δεν ένιωθα άνετα και ξαφνικά με φίλησε. Εκεί έτρεμα. Είχα σοκαριστεί, ήμουν 15 χρόνων. Είχα πάει για να συζητήσω για το θέατρο και αιφνιδιάστηκα. Με αγκάλιασε για να με ηρεμήσει. Είχα παγώσει δεν μπορούσα να κάνω κάτι... Έχω μπλοκάρει αρκετά πράγματα σε σχέση με τις πιο ιδιωτικές στιγμές μας. Θυμάμαι ότι την τρίτη φορά δέχτηκα τη σωματική σεξουαλική κακοποίηση. Εγώ δεν αντιδρούσα απλά ακολουθούσα. Αυτή ήταν η αρχή. Μετά κόλλησε το μυαλό μου. Ήμουν πολύ αθώος».\nΤην Παρασκευή (19/2), υπό την αυξημένη πίεση των καταγγελιών και των φωνών που της ζητούσαν να παραιτηθεί ή να πάρει επίσημα θέση στο ζήτημα Λιγνάδη, η υπουργός Πολιτισμού έδωσε μία πολύωρη συνέντευξη Τύπου μέσω Διαδικτύου, στην οποία, μεταξύ άλλων, δήλωσε πως εξαπατήθηκε από τον Δημήτρη Λιγνάδη, τον οποίο χαρακτήρισε: «επικίνδυνο άνθρωπο».\nΤην ίδια μέρα, ένας ακόμα 25χρονος άνδρας κατέθεσε μήνυση για βιασμό σε ηλικία 14 ετών από τον πρώην διευθυντή του Εθνικού Θεάτρου. Μια κομβική στιγμή στην υπόθεση, δεδομένου αυτή τη φορά το αδίκημα δεν έχει παραγραφεί, αφού σύμφωνα με τη μήνυση ο βιασμός είχε λάβει χώρα το 2010. Ήταν η καταγγελία που, όπως φάνηκε, άνοιξε τον δρόμο για να οδηγηθεί ο Δημήτρης Λιγνάδης στη δικαιοσύνη. Και σήμανε την αρχή του τέλους για τον άνθρωπο που δίδαξε σε πολλούς τι σημαίνει «Αρχαία Τραγωδία» και «Νέμεσις». Και τώρα ίσως ήρθε η ώρα να το μάθει και ο ίδιος.\nΔημήτρης Λιγνάδης: Προθεσμία μέχρι Τετάρτη για να απολογηθεί\nΜέχρι την Τετάρτη 24 Φεβρουαρίου στις 12:00, πήρε προθεσμία για να καταθέσει στην ανακρίτρια ο Δημήτρης Λιγνάδης που κατηγορείται για βιασμό κατά συρροή. Ο γνωστός ηθοποιός - σκηνοθέτης, μετά την σύντομη παραμονή του στην Ευελπίδων όπου παρουσιάστηκε με χειροπέδες, επέστρεψε στη ΓΑΔΑ, όπου και θα παραμείνει μέχρι την ημερομηνία της απολογίας του.\nΣύμφωνα με τον δικηγόρο του, Νίκο Γεωργουλέα, ο ηθοποιός και σκηνοθέτης αρνείται τις κατηγορίες περί βιασμού κατά συρροή. «Ακολουθήθηκε η διαδικασία. Η προθεσμία είναι για την Τετάρτη στις 12:00. Και πριν και μετά υπάρχει πλήρης άρνηση. θα μελετήσουμε τη δικογραφία και θα σας ενημερώσουμε» δήλωσε έξω από τα δικαστήρια της Ευελπίδων. Παράλληλα, σύμφωνα με πληροφορίες στη δικογραφία της υπόθεσης του Δημήτρη Λιγνάδη, περιλαμβάνονται τρεις καταθέσεις και δύο μηνύσεις.\nΗθοποιοί ζητούν δικαιοσύνη\nΗ Χρύσα Ρώπα, μέσα από το προσωπικό της προφίλ στο Facebook, προχώρησε σε μία καταγγελτική και ιδιαίτερα συγκινητική ανάρτηση. «Δεν με νοιάζει να καταλάβω γιατί τώρα και γιατί αύριο και γιατί σε μήνες και γιατί σε χρόνια. Με νοιάζει να μην φοβάται κανείς. Με νοιάζει να φοβούνται αυτά τα καθάρματα που τολμούν να ρίχνουν βιτριόλι στις ζωές αυτών που ξεκινούν να κάνουν το όνειρο πραγματικότητα. Οι πετυχημένοι νάρκισσοι μου είπε ένας φίλος μου. Οι εξαρτημένοι σεξουαλικά μου είπε ένας άλλος. Δεν με αφορούν αυτές οι αναλύσεις τώρα, θέλω να κάνω εμετό και να δώσω μπουνιές, να γυρίσω το χρόνο πίσω... Να πάω όπου υπάρχουν παιδιά να κόψω τα χέρια που τα χτυπάν, που τα βιάζουν, που ποτέ δεν θα μπορέσω να τα βοηθήσω ποτέ. Αυτό με βασανίζει».\nΠΟΛΙΤΙΚΗ 20.02.2021 14:13\nΜε μία φωτογραφία της πλάι στη Λένα Δροσάκη και μία μακροσκελή ανάρτηση στο Instagram, η Ταμίλα Κουλίεβα θέλησε να θυμίσει σε όλους ότι το θέατρο είναι άνθρωποι, που συνδέονται με έναν ιερό και αόρατο δεσμό σε μία πρωτίστως ψυχική διαδρομή. «Σε αυτή, λοιπόν, την κοινή διαδρομή, κυνισμός είναι να μην αναγνωρίζει κάποιος την διαφορά ανάμεσα στον ΘΥΤΗ και το ΘΥΜΑ, να μην αναφέρει τον πόνο που προκαλεί στην ψυχή και το σώμα ή εκμετάλλευση της θέσης ισχύος, του ενός στον άλλο, με σκοπό την ικανοποίηση του σκοτεινού ΕΓΩ του. Το Θέατρο όμως δεν είναι ΕΓΩ είναι ΕΜΕΙΣ». Η ανάρτηση καταλήγει: «Είμαστε δίπλα σε όλες τις φωνές που πνίγονται κάτω από το βάρος του φόβου, σε όλες και όλους, όσους αισθάνονται την βία και την ακαθαρσία, να τους πνίγει την φωνή. Τους κρατάμε το χέρι σιωπηλά και τους ζητάμε συγγνώμη, συγγνώμη που δεν μπορέσαμε να το σταματήσουμε».\nΜε τη σειρά της, η Βασιλική Ανδρίτσου ανέβασε ένα Instastory, στο οποίο απευθύνεται σε α΄ πρόσωπο σε έναν από τους καταγγελλόμενους. «Διάβασα ότι μαζεύουν υπογραφές από τη γειτονιά σου να σε διώξουν.. Η κοινωνική κατακραυγή είναι η χειρότερη φυλακή.. Που θα πας; Που θα σταθείς; Κανείς δεν ήξερε τη φάτσα σου. Τώρα την ξέρουν όλοι! Κάθε μέρα που μιλάνε τα βασανισμένα θύματά σου θα τη μαθαίνουν και περισσότεροι! Γι' αυτό σου λέω… κρύψου! Όπου βρεις! Μέσα σε τρύπες, κάτω από πέτρες. Δεν φοβήθηκες τον Θεό όταν έκανες αυτά που έκανες στα μικρά παιδιά. Να φοβάσαι τον άνθρωπο».\nΚωνσταντίνος Μαρκουλάκης: «Οι σεξουαλικές κακοποιήσεις γίνονται κυρίως εν κρυπτώ»\nΔιαφορετική στάση φαίνεται να κρατά στο θέμα ο ηθοποιός Κωνσταντίνος Μαρκουλάκης, ο οποίος σε δύο πρόσφατες συνεντεύξεις του υποστηρίζει ότι η εικόνα που διαμορφώνεται από τις καταγγελίες για το ελληνικό θέατρο είναι παραμορφωτική. Στην «Καθημερινή», ο δημοσιογράφος Αιμίλιος Χαρμπής ρώτησε τον κ. Μαρκουλάκη, αν γνώριζε για ανάρμοστες συμπεριφορές κι αν ναι γιατί δεν τις κατήγγειλε. «Προσωπικά, αν κάτι τέτοιο συνέβαινε μπροστά μου, θα είχα το θάρρος να το καταγγείλω. Αυτά τα πράγματα, οι σεξουαλικές δηλαδή κακοποιήσεις, γίνονται κυρίως εν κρυπτώ, οπότε είναι δύσκολο να κατηγορήσεις ή να υπερασπιστείς κάποιον με απόλυτο τρόπο».\nΣε άλλη συνέντευξή του στο flix.gr και στην Πόλυ Λυκούργου, σε παρατήρηση της δημοσιογράφου ότι το τελευταίο διάστημα το όνομά του έχει εμπλακεί στη συζήτηση εξαιτίας της φιλίας του με συγκεκριμένο καλλιτέχνη που κατηγορείται, καθώς και στην ερώτηση γιατί έκλεισε τη σελίδα του στο Facebook, ο Κωνσταντίνος Μαρκουλάκης απάντησε:\n«Τη σελίδα μου στο FB την έκλεισα στις 12 Ιανουαρίου, πριν καν βγει η Σοφία Μπεκατώρου να μιλήσει. Την έκλεισα για να κάνω καλύτερη διαχείριση του χρόνου μου – το έχω κάνει ξανά στο παρελθόν. Μου μεταφέρουν κι άλλα απίστευτα ψεύδη για μένα – δε με αγγίζουν, η πραγματική ζωή δεν είναι στα social media κι εγώ δεν έχω τίποτε να κρύψω και τίποτε να φοβηθώ. Ως προς αυτό που με ρωτάς, έχω σχέσεις, επαγγελματικές ή φιλικές, με τους περισσότερους από τους ανθρώπους που έχουν ακουστεί. Κάνω θέατρο 30 χρόνια, όλοι μας γνωριζόμαστε. Αλλά ειδικά για πράξεις σαν κι αυτές που καταγγέλλονται, που εκ των πραγμάτων δε γίνονται δημοσίως, μπορώ να μιλήσω με σιγουριά μόνο για τις δικές μου πράξεις. Oύτε των συνεργατών, ούτε των φίλων μου».\nΤην Παρασκευή (19/2), μιλώντας στην εκπομπή «Πάμε Δανάη», ο ηθοποιός εμφανίστηκε ακόμα πιο απολογητικός. «Δεν αισθάνομαι να λερώνομαι από όλα αυτά που με αφορούν που συμβαίνουν. Πώς μπορεί να μιλήσει ένας άνθρωπος για κακοποίηση και να τον πιστέψω ότι το εννοεί ότι θέλει να τελειώνουμε με αυτό; Όταν την ίδια στιγμή, ένας τέτοιος άνθρωπος μπορεί και γράφει: "να πάθεις καρκίνο, σκρόφ@". Εγώ αυτό δεν μπορώ να το διατυπώσω στο χειρότερο εχθρό μου και θέλω να σας εξηγήσω πως δεν είναι κάτι που πρέπει να υπάρχει στο δημόσιο διάλογο για κανέναν άνθρωπο και για κανένα θέμα» τόνισε ο Κωνσταντίνος Μαρκουλάκης.\nΔιαβάστε επίσης: Όμηρος Πουλάκης για Λιγνάδη: Ήμουν μαθητής και συνεργάτης του - Έχουμε υποστεί διαδοχικά σοκ\nΔημήτρης Λιγνάδης: Δίωξη για βιασμό κατά συρροή - Οι καταθέσεις που οδήγησαν στη σύλληψη\nΑτρόμητος - Αστέρας Τρίπολης 1-1: Αλύγιστος και στο Περιστέρι με ρεκόρ


Διαθέσιμο το νέο Toyota Hilux από 25.970€ - Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Διαθέσιμο το νέο Toyota Hilux από 25.970€\nNίκος Ι. Mαρινόπουλος17 Σεπτεμβρίου 2020\nΤο ανανεωμένο Hilux και πλέον είναι διαθέσιμο και στη χώρα μας, με diesel 2,4 λίτρων με 150 ίππους και το νέο επίσης πετρελαίου των 2,8 λίτρων με 204 ίππους για τις top εκδόσεις Invicible Tornado του Double Cab.\nΤο Single Cab ξεκινά από τις 25.970 ευρώ με κίνηση στους πίσω τροχούς, ενώ είναι διαθέσιμο και με τετρακίνηση από 28.840 ευρώ. Για το Extra Cab ο τιμοκατάλογος ξεκινά από τις 31.090 ευρώ με τετρακίνηση και χειροκίνητο κιβώτιο έξι σχέσεων και εξοπλισμός επιπέδου Comfort TSS.\nΑν θέλει κανείς και αυτόματο κιβώτιο πρέπει να επιλέξει το επόμενο επίπεδο εξοπλισμού Cruiser, με την τιμή να διαμορφώνεται στις 35.650 ευρώ (με χειροκίνητο κιβώτιο: 33.900 ευρώ).\nΤο διπλοκάμπινο Double Cab ξεκινά από τις 32.810 ευρώ, με τετρακίνηση, χειροκίνητο κιβώτιο και επίπεδο εξοπλισμού Advance TSS. Και εδώ το αυτόματο κιβώτιο συνδυάζεται με το επίπεδο εξοπλισμού Cruiser και η τιμή διαμορφώνεται στις 37.650 ευρώ (χειροκίνητο κιβώτιο από 35.900 ευρώ).\nΗ κορυφαία έκδοση Tornado Invincible με τον μεγάλο κινητήρα των 2.800 κ.εκ. με τους 204 ίππους ξεκινά από 42.680 ευρώ με χειροκίνητο κιβώτιο και από 44.430 ευρώ με αυτόματο κιβώτιο.\nTOYOTA Toyota Hilux νέο Toyota Hilux


Ασφάλιση Airbnb: τα διαθέσιμα πακέτα της ελληνικής αγοράς, οι καλύψεις, οι όροι και τι πρέπει να προσέχετε 🧐 - Syncbnb\nΣυγχρονισμός Ημερολογίων Βραχυχρόνιας Μίσθωσης\nΜετέτρεψε την ιστοσελίδα σου, σ’ ένα πλήρως λειτουργικό σύστημα απευθείας κρατήσεων.\nΕξελιγμένες τεχνικές machine learning\nΕνημέρωση σχεδόν σε πραγματικό χρόνο.\nΕύκολο σετάρισμα και πανεύκολη χρήση.\nΑσφάλιση Airbnb: τα διαθέσιμα πακέτα της ελληνικής αγοράς, οι καλύψεις, οι όροι και τι πρέπει να προσέχετε 🧐\nGuest post από τον Αναστάσιο Αμπατζόγλου, Managing Partner της IQ Insurance Quality\nΟ τουρισμός αδιαμφισβήτητα είναι η ατμομηχανή της Ελληνικής οικονομίας.\nΚαι για αυτό, η συγκεκριμένη βιομηχανία προσελκύει ολοένα και περισσότερες επενδύσεις στον τόπο μας, είτε από Έλληνες είτε από ξένους επενδυτές.\nΚομμάτι από αυτή την πίτα, διεκδικούν και τα τουριστικά καταλύματα βραχυχρόνιας μίσθωσης, που μέσα από τις ηλεκτρονικές πλατφόρμες (Airbnb, booking κτλ.) έδωσαν την ευκαιρία και σε απλούς ιδιοκτήτες διαμερισμάτων ή εξοχικών κατοικιών, να εξασφαλίσουν ένα εισόδημα (διόλου ευκαταφρόνητο πολλές φορές), μετατρέποντας είτε περιστασιακά είτε μόνιμα, τα ακίνητά τους σε τουριστικής εκμετάλλευσης περιουσιακά στοιχεία.\nΔηλαδή, μιλάμε για μια (μικρή ή μεγαλύτερη) επιχειρηματική δραστηριότητα.\nΑυτή η τελευταία φράση, κάνει την ειδοποιό διαφορά και στην ασφάλιση αυτής της περιουσίας.\nΗ έννοια του διαμοιρασμού (Airbnb μοντέλο) είναι κάτι σχετικά καινούργιο στη ζωή μας. Για αυτό και η εμπειρία όλων (ιδιοκτητών ακινήτων, ασφαλιστικών διαμεσολαβητών, ασφαλιστικών εταιριών) στην ασφάλιση αυτής της δραστηριότητας δεν είναι μεγάλη και μόλις πρόσφατα διαμορφώθηκε ένα πρώτο πλαίσιο για το πως θα αντιμετωπίζουν τέτοιου είδους κινδύνους. Ο ξενοδόχος και η ασφαλιστική εταιρία, ξέρουν (ίσως…) πως να ασφαλίσουν το ξενοδοχείο.\nΕσείς (ή ο διαχειριστής που έχετε εμπιστευτεί να διαχειρίζεται την περιουσία σας) γνωρίζετε τι πρέπει να προσέξετε στην ασφάλιση της περιουσίας σας;\nΈνα τυπικό ασφαλιστήριο περιουσίας μήπως είναι ικανό; ΛΑΘΟΣ !!!\nΗ ασφάλιση του ακινήτου που αποφέρει εισόδημα από τουριστική χρήση (όχι δηλαδή από μια τυπική, οικιστικής χρήσης, μακροχρόνια ενοικίαση) είναι επιχειρηματική. Και ως τέτοια πρέπει να αντιμετωπίζεται αφού αυτή η χρήση συνιστά επίταση κινδύνου για τις ασφαλιστικές εταιρίες.\nΤι εννοούν επίταση;\nΜεγαλύτερη επικινδυνότητα από ένα τυπικό ασφαλιστήριο κατοικίας, λόγω της συχνής εναλλαγής των χρηστών – ενοικιαστών και των επαυξημένων εκ του νόμου υποχρεώσεων που έχετε εσείς προς αυτούς, αλλά παράλληλα και της αυξημένης εξασφάλισης που χρήζει το ίδιο το ακίνητο από ζημιές που θα προκληθούν από τους συχνά εναλλασσόμενους ενοικιαστές.\nΚαι για να γίνει αντιληπτό το παραπάνω, θα σας πω γλαφυρά ότι υπάρχουν ήδη δεκάδες περιπτώσεις που οι ασφαλιστικές εταιρίες αρνήθηκαν να αποζημιώσουν πελάτες τους για αυτόν ακριβώς το λόγο..\nΣτο σημείο αυτό αξίζει να σημειωθεί, ότι η πλειοψηφία των ασφαλιστικών εταιριών στην Ελλάδα, ΔΕΝ αναλαμβάνει την ασφάλιση τέτοιας χρήσης κατοικιών. Αν δηλαδή έχετε ήδη κάποιο τυπικό ασφαλιστήριο κατοικίας και τους ενημερώσετε όπως οφείλετε, ότι εκμεταλλεύεστε το ακίνητό σας για βραχυχρόνια τουριστική χρήση, η απάντηση θα είναι ότι υπό αυτές τις συνθήκες ΔΕΝ είναι έγκυρο το συμβόλαιο σας και θα πρέπει να ακυρωθεί ή θα σας τοποθετήσουν τόσους περιορισμούς και εξαιρέσεις, που δεν θα έχει νόημα να το κρατήσετε.\nΣε περίπτωση λοιπόν που σας είπαν ή νομίζετε ότι είστε καλυμμένοι με ένα τυπικό ασφαλιστήριο περιουσίας, ξανασκεφτείτε το. Και η αλήθεια είναι ότι το κατάλληλο για εσάς συμβόλαιο, δεν κοστίζει κάτι ιδιαίτερα παραπάνω από ένα κοινό ασφαλιστήριο κατοικίας .. Όμως για τις ασφαλιστικές εταιρίες, το ζήτημα είναι νομικό ΚΑΙ τυπικό. Και φαντάζομαι ότι όλοι έχετε άποψη για το πόσο πολύ τυπικές και γραφειοκρατικές είναι οι διαδικασίες των ασφαλιστικών εταιρειών όταν κληθούν να αποζημιώσουν..\nΓια αυτό το λόγο, χρειάζεστε κάποιον εξειδικευμένο ασφαλιστικό σύμβουλο που θα σας κάνει τις σωστές ερωτήσεις και συνδυαστικά με το κατάλληλο ασφαλιστικό προϊόν, θα ανταποκριθεί στις ανάγκες σας όταν θα τον χρειαστείτε.\nΑφού λοιπόν κάναμε την εισαγωγή στις έννοιες και ξεκαθαρίσαμε το κρισιμότερο που είναι το πλαίσιο της ασφάλισης και τι πρέπει αρχικά να αποφύγουμε για να μην πέσουμε στη δίνη των «μικρών γραμμάτων των συμβολαίων» (που μόνο μικρά δεν είναι, απλά κανείς δεν τους δίνει σημασία παρά μόνο σε περίπτωση ζημιάς) ας μπούμε και στο θέμα μας.\nΠοιες είναι οι βασικές καλύψεις που χρειάζομαι;\nΚαθώς λοιπόν προς το παρόν, οι ασφαλιστικές εταιρείες που παρέχουν κάλυψη δεν είναι πολλές, θα καταγράψουμε τις μέγιστες παροχές και από εκεί και πέρα είναι στη διακριτική ευχέρεια του καθενός να επιλέξει ποιες τον ενδιαφέρουν.\nΟι βασικές καλύψεις που προσφέρονται από όλες τις εμπλεκόμενες ασφαλιστικές εταιρείες, είναι πυρκαγιά, έκρηξη, καπνός, πτώση αεροσκάφους, πρόσκρουση οχήματος και σεισμός.\nΑπό εκεί και μετά, ανάλογα την εταιρία, ποικίλουν οι επιλογές και επεκτείνονται σε ευρύτερες προβλέψεις. Θα αναφερθώ σε κάποιες κρίσιμες γενικού ενδιαφέροντος, όπως βραχυκύκλωμα, τρομοκρατικές επιθέσεις – στάσεις – απεργίες – πολιτικές ταραχές (κάτι που ενδιαφέρει περισσότερο τους έχοντες ακίνητα στο κέντρο μεγαλουπόλεων), πλημμύρα, θύελλα, καταιγίδα και λοιπά φυσικά φαινόμενα, θραύση – υπερχείλιση – διαρροή σωληνώσεων ύδρευσης, θέρμανσης ή και αποχέτευσης (σε αυτή την κάλυψη συναντούμε συχνά μεγάλο ποσοστό ζημιών) και τέλος κλοπή περιεχομένου του ακινήτου σας, κατόπιν διαρρήξεως ή και ζημιές στο ίδιο το ακίνητο κατόπιν διαρρήξεως ή βανδαλισμού από διαρρήκτη (ζημιές σε κλειδαριές, κουφώματα κτλ. κατά την προσπάθεια παραβίασης εισόδου).\nΚαι επειδή πολλοί από όσους μιλάω με ρωτούν, θα σας προλάβω και θα πω, οτι η κάλυψη της κλοπής αντικειμένων του σπιτιού μας, απο τους ίδιους τους ενοικιαστές, είναι μια ουτοπική κάλυψη και γι’ αυτό δεν θα τη βρείτε σε κανένα συμβόλαιο. Τίθεται θέμα ηθικού κινδύνου.. Για να αποζημιωθείτε, χρειάζονται αποδείξεις. Αυτή την έννοια έχει το λεκτικό διάρρηξη, παραβίαση κτλ. δηλαδή απτές αποδείξεις κλοπής. Όταν την κλοπή τη διαπράξει ο ίδιος ο ενοικιαστής, δεν τίθεται θέμα παραβίασης. Και πως θα αποδείξειτε οτι σας τα έκλεψε ο ενοικιαστής και δεν τα “κρύψατε” εσείς κάπου ώστε να εισπράξετε την αποζημίωση και να “φρεσκάρετε” με κάτι καινούργιο το διαμέρισμά σασ, θα πει κάποιος καχύποπτος… Αυτή είναι η έννοια του “ηθικού κινδύνου” από πλευράς του ασφαλισμένου, μια ακόμα νομοθετημένη ασφαλιστική έννοια που σημαίνει οτι αν η ασφαλιστική κάλυψη δίνει τα πάντα εν λευκώ, βάζετε σε πειρασμό τον ασφαλισμένο να διαπράξει ασφαλιστική απάτη.\nΚαι κάτι ακόμα. ΔΕΝ ΣΥΜΦΈΡΕΙ κανέναν. Ούτε την ασφαλιστική, ούτε το ασφαλισμένο. Την ασφαλιστική γιατί για να αποζημιώσει, θα πρέπει να στείλει πραγματογνώμονα, να διεξάγει έρευνα κτλ, που κοστίζει πολύ. Και τι θα αποζημιώσει; Τι ακριβώς θα πάρει ο ενοικιαστής μαζί του; Τον καναπέ και την τραπεζαρία ή την τηλεόραση στην πλάτη; Όχι. Θα πάρει κάποιο μικροαντικείμενο το οποίο θα στοιχίζει το 1/10 της αξίας των παραπάνω διαδικασιών της ασφαλιστικής. Μια αποζημίωση αντικειμένων 100€, θα στοιχίσει στην ασφαλιστική 1.000€. Και γιατί δεν συμφέρει και τον ασφαλισμένο; Γιατι το κόστος αγαπητοί, μετακυλίεται στον τελικό καταναλωτή.. Άρα η ασφάλιση θα έπρεπε να κοστίζει πολύ ακριβά.. Ούτως ή άλλως, όπως συμβουλεύει και η πλατφόρμα, τα αντικείμενα μεγάλης αξίας, πρέπει να τα απομακρύνετε απο το Bnb διαμέρισμα.\nΔεν χρειάζεστε λοιπόν την κάλυψη αυτής της περίπτωσης κλοπής. Θα σας πω ακριβώς τι χρειάζεστε αμέσως παρακάτω.\nΠοιες είναι οι ειδικές καλύψεις που χρειάζομαι και δύσκολα τις βρίσκω;\nΕδώ θα αναφερθούμε σε πιο εξειδικευμένες καλύψεις, που όμως πολλές φορές κάνουν τη διαφορά και κατά τη γνώμη μου, σε αυτές κρίνεται και η πληρότητα της εξασφάλισης της περιουσίας μας.\nΣυγκεκριμένα, θα αναφερθώ στις «επαγγελματικές» καλύψεις που ταιριάζουν στη δραστηριότητά μας αφενός γιατί εμπιστευόμαστε την τύχη της περιουσίας μας σε κάποιους αγνώστους, η απροσεξία των οποίων μπορεί να μας στοιχίσει ακριβά, αφετέρου γιατί οι οικονομικές απαιτήσεις αυτών έναντι του εκάστοτε ιδιοκτήτη, μπορεί να είναι τέτοιες, που να μην φτάνει η αξία ολόκληρης της περιουσίας του για να αποπληρώσει.\nΓια το αφενός λοιπόν, βλέπουμε καλύψεις όπως βανδαλισμός, δολιοφθορά και κακόβουλες ενέργειες από Τρίτους (στην έννοια των τρίτων συμπεριλαμβάνονται οι εκάστοτε ενοικιαστές μας, αλλά και οι δυσαρεστημένοι…γείτονες.. Ω ναι, το έχουμε δει και αυτό ). Να αποζημιωθούμε δηλαδή για τις ζημιές που θα προκαλέσουν οι επισκέπτες μας, στα αντικείμενα και στην περιουσία μας. Παραδείγματα πολλά. Μετά το check out, να ανακαλύπτετε ότι στο σπίτι σας έγινε… ταυρομαχία.. και πολλές φορές από νοικάρη υπεράνω κάθε υποψίας! Κάλυψη τυχαίας θραύσης υαλοπινάκων και καθρεπτών ή ακόμα και απώλεια (όχι τυχαία) μέσα από το σπίτι, προσωπικών αντικειμένων των ενοικιαστών (τιμαλφή και κοσμήματα φυσικά εξαιρούνται).\nΣημαντικό επίσης για εμάς, η κάλυψη οικονομικών απωλειών. Δηλαδή τα μισθώματα που θα απωλέσουμε σε περίπτωση που κατόπιν ασφαλισμένης ζημιάς, το ακίνητό μας δεν θα μπορεί να λειτουργήσει μέχρι να επισκευαστεί. Άρα θα πρέπει να ακυρωθούν οι κρατήσεις μας και όλος ο προϋπολογισμός των μελλοντικών και αναμενόμενων εσόδων να εξαφανιστεί. Στην περίπτωση αυτή, η ασφαλιστική μας πρόβλεψη, μπορεί να εξισορροπήσει την ταμειακή μας ροή και πέραν του κόστους αποκατάστασης των ζημιών, να αποζημιωθούμε και για τα προσδοκώμενα έσοδα. Επιπροσθέτως, υπάρχει δυνατότητα κάλυψης και των δανειακών μας υποχρεώσεων σε αντίστοιχη περίπτωση.\nΓια το αφετέρου τώρα, οι καλύψεις έχουν να κάνουν με τις αστικές μας ευθύνες έναντι τρίτων. Και όταν αναφερόμαστε σε τρίτους, θα πρέπει να εννοούμε όλους. Ενοικιαστές – χρήστες, γείτονες, περαστικούς κτλ. Προσοχή καθώς τα περισσότερα συμβόλαια, εξαιρούν τους ενοικιαστές μας.\nΌμως από τις απαιτήσεις αυτών επί το πλείστων θα πρέπει να καλυφθούμε. Οι τυχόν ευθύνες μας ως εκμισθωτές (με απλά λόγια ως επ’ αμοιβή οικοδεσπότες) σε περίπτωση που κάποιος πάθει κάτι (σωματική βλάβη ή υλική ζημιά) είναι μεγάλες. Ειδικότερα οι ξένοι, είναι συνηθισμένοι σε τέτοιες απαιτήσεις και δεν χαρίζονται..\nΑν δηλαδή συμβεί το οτιδήποτε μέσα στο σπίτι και κριθεί ότι είναι ευθύνη του ιδιοκτήτη, καλά ξεμπερδέματα! Κάπου γλίστρησε το παιδί και χτύπησε και θα έπρεπε να είχατε προβλέψει να βάλετε αντιολισθητικό πλακάκι, κάποιο κάγκελο ήταν σκουριασμένο και τραυματίστηκε, κάποια κακοτεχνία, κάτι έπεσε στο κεφάλι του περαστικού και πολλά ακόμα που δεν χρειάζεται να αναφερθώ γιατί θα με χρεώσετε ως κινδυνολόγο, σας καθιστούν υπεύθυνο. Γιατί; Γιατί φιλοξενείτε κόσμο έναντι αμοιβής και θα έπρεπε να το έχετε προβλέψει… εκεί λοιπόν χρειάζεστε μια «τσέπη» γιατί είναι πολλά τα λεφτά. Νομικά έξοδα υπεράσπισης, δικαστήρια και αποζημιώσεις σε παθόντες, εκατοντάδων χιλιάδων ανάλογα με την περίπτωση.\nΌλα τα παραπάνω λοιπόν κάνουν τη διαφορά..\nΦυσικά, καμία ασφαλιστική δεν λέει ότι είστε εν λευκώ ασφαλισμένοι, οπότε μη σας νοιάζει.\nΕκ του νόμου, βασική αρχή της ασφάλισης, είναι ότι ο ασφαλισμένος θα πρέπει να ενεργεί ως ευσυνείδητος ανασφάλιστος. Δηλαδή να παίρνει όλα τα απαραίτητα μέτρα για να προστατεύσει την περιουσία του, σαν να μην ήταν ασφαλισμένος. Εγώ θα πω απλά ότι θα πρέπει να τηρούνται οι εκάστοτε ελάχιστες προϋποθέσεις που θέτει η ασφαλιστική εταιρία. Κάποιες από αυτές διαπραγματεύονται κάποιες άλλες όχι.\nΧαρακτηριστικά θα αναφερθώ στα μέτρα προστασίας και τις προϋποθέσεις ασφάλισης, που για τη δραστηριότητα μας δεν είναι δα και τόσο παράλογα.\nΓια την κλοπή, μια κλειδαριά ή πόρτα ασφαλείας και σύγχρονα κουφώματα (τα αλουμίνια στα παράθυρα και τα μπαλκόνια).\nΓια την πυρκαγιά, έστω έναν πυροσβεστήρα.\nΓια τη θραύση σωληνώσεων και πλημμύρα εξαιτίας αυτής, υπάρχει ζήτημα. Οι σωληνώσεις, όπως και να το κάνουμε, έχουν προσδόκιμο ζωής, Άρα μια υδραυλική εγκατάσταση, άνω της 20ετίας, είναι σχεδόν βέβαιο ότι θα φέρει ζημιά. Αυτό που καλύπτουν όλες οι ασφαλιστικές εταιρίες είναι το τυχαίο και απρόβλεπτο και όχι τη φυσική – φυσιολογική φθορά. Βέβαια, στο 90% των περιπτώσεων BnB, τα ακίνητα είναι ανακαινισμένα. Θα πρέπει να δηλωθεί λοιπόν αν έχει γίνει ανακαίνιση και πότε.\nΠολύ σημαντικό, για τα σπίτια που μένουν κενά για χρονικά διαστήματα μεγαλύτερα των 30 ημερών, είναι ότι ζητείται τακτική επίβλεψη. Κάποιος δηλαδή που θα επισκέπτεται και θα ελέγχει το καλώς έχειν. Ή έστω να κλείνει ο γενικός διακόπτης παροχής νερού. Σχετικό θα μου πείτε αλλά λογικό κιόλας θα πω εγώ. Φανταστείτε την έκταση μιας ζημιάς από νερά που πλημμυρίζουν επι 30 + ημέρες ανεξέλεγκτα το σπίτι.\nΣεισμός. Η κάλυψη δίνεται σε ακίνητα με άδεια μετά το 1960 που εφαρμόστηκε για πρώτη φορά ο αντισεισμικός κανονισμός δόμησης.\nΤέλος, κάτι που μπορεί να μην σας ζητηθεί από την αρχή αλλά θα σας ζητηθεί σε περίπτωση που χρειαστείτε αποζημίωση.. Κάτι που θεωρείται αυτονόητο αλλά πολλές φορές δεν είναι. Η ενοικιαζόμενη κατοικία πρέπει να διαθέτει Άδεια Λειτουργίας ή αποδεικτικό εγγραφής στο Μητρώο Ακινήτων – δηλαδή να είναι νόμιμη.\nΠοια είναι τα διαθέσιμα πακέτα της αγοράς και πόσο θα μου κοστίσει;\nΔυστυχώς το προϊόν αυτό δεν είναι τυποποιημένο σαν τις ασφάλειες αυτοκινήτου και δεν είναι απλή η απάντηση.\nΠακέτα υπάρχουν για τις οικιστικές κατοικίες ή τις μόνιμα εκμισθούμενες (με μακροχρόνιο συμβόλαιο μίσθωσης), μικρά ξενοδοχεία ή τουριστικές μονάδες κτλ. Πακέτα ίσως βρειτε για την Αστική Ευθύνη, (με προσοχή γιατί δεν είναι και πολύ εξειδικευμένα) αλλά μαζικά πακέτα για την ΒΝΒ περιουσία, ΔΕΝ υπάρχουν. Σημαντικό: Μην ακούσετε κανέναν και ασφαλίσετε το σπίτι σας “ΣΑΝ εξοχικό”, “ΣΑΝ δευτερεύουσα κατοικία” και άλλες τέτοιες λοβιτούρες που ακούγονται συχνά πυκνά, γιατί, άμα πάθει κάτι το σπίτι σας, θα λάβετε κάτι ΣΑΝ αποζημίωση. Και φυσικά δεν θα φταίει η ασφαλιστική εταιρεία μετά… Την ίδια ασφάλιση οφείλει να έχει το Ι.Χ. αυτοκίνητο σας και την ίδια το Δ.Χ. λεωφορείο που μεταφέρει κόσμο κάθε μέρα;\nΛύσεις υπάρχουν, λίγες προς το παρόν, αλλά υπάρχουν. Και είναι tailor made, δηλαδή εξατομικευμένες ανάλογα με το τι περιουσιακό στοιχείο έχουμε να αναλάβουμε, πόσο αξίζει, πόσα άτομα φιλοξενεί, τι πληρότητα ενδεχομένως έχει κτλ..\nΚαι όπως είπαμε και νωρίτερα, το κόστος δεν είναι κάτι τραγικό. Εξαρτάται από τα παραπάνω και από το ποιες καλύψεις θα αγοράσετε. Επειδή όμως μας ρωτάνε πάρα πολλοί, θα τολμήσω να δώσω ένα range κόστους από 25€ έως 40€ το μήνα, για ένα τυπικό διαμέρισμα 90 τ.μ. με το περιεχόμενο του και πλήρη κάλυψη. Ειδικά δε αν η κατοικία μισθώνεται στα πλαίσια επιχειρηματικής δραστηριότητας, η ασφάλιση περνάει 100% στα έξοδα, άρα το πραγματικό κόστος μειώνεται ακόμα περισσότερο.\nΜην το σκέφτεστε. Ασφαλίστε την περιουσία σας για να έχετε το κεφάλι σας ήσυχο.\nΚατ’ αρχήν, τις αξίες που θα ασφαλίσω. Ασφαλίζουμε πάντα την κατασκευαστική αξία της οικοδομής μας. Και μάλιστα στα σημερινά δεδομένα. Πόσο δηλαδή θα μας στοιχίσει για να το ξαναχτίσουμε. Όχι την εμπορική, ούτε την αντικειμενική. Και φυσικά όχι την αξία του οικοπέδου ή την αναλογία που μας αντιστοιχεί. Για το περιεχόμενο πάλι, ασφαλίζουμε την αξία κτήσης. Όσο δηλαδή αγοράσαμε το κάθε αντικείμενο. Επίσης κάτι σημαντικό μιας και μιλάμε για αντικείμενα. Αυτά που βρίσκονται στον εξωτερικό ή περιβάλλοντα χώρο της ιδιοκτησίας μας. π.χ.τέντες, ηλιακοί θερμοσίφωνες, έπιπλα βεράντας – κήπου, υπαίθριες κατασκευές, bbq, πισίνες κτλ. θα πρέπει να δηλώνονται ξεχωριστά, σαν αντικείμενα στο ύπαιθρο.\nΚαι εφόσον αναφερόμαστε και σε σπίτια εξοχικά, είναι σημαντικό να μην ξεχάσουμε την ευθύνη που απορρέει από την ύπαρξη πισίνας. Βεβαιωθείτε ότι θα δοθεί επέκταση κάλυψης της αστικής σας ευθύνης για τυχόν ατυχήματα λόγω της πισίνας ή εξωτερικού τζακούζι.\nΚάτι που επίσης θέλει την προσοχή μας, είναι να γίνουν κατανοητές οι απαλλαγές που τοποθετούνται στα συμβόλαια. Δηλαδή τα ποσά ή ποσοστά επί της αξίας της ζημιάς, για τα οποία η ασφαλιστική εταιρία δεν θα αποζημιώσει και θα πρέπει να τα πληρώσουμε εμείς οι ίδιοι. Π.χ. τα πρώτα 500€ σε περίπτωση πλημμύρας ή κλοπής περιεχομένου.\nΣε περίπτωση που έχετε αναθέσει τη διαχείριση του ακινήτου σας σε εταιρία, φροντίστε να το δηλώσετε κατά την ασφάλιση και να βεβαιωθείτε ότι θα αναγράφεται ως συνασφαλιζόμενη η επωνυμία της. Κυρίως στο κομμάτι των αστικών ευθυνών. Θα σύστηνα σε τέτοιες περιπτώσεις, να απαιτείτε από τις εταιρείες αυτές να σας επιδείξουν και οι ίδιες το αντίστοιχο ασφαλιστήριο αστικής ευθύνης που κανονικά θα πρέπει να έχουν. Και φυσικά να συμπεριλάβουν και τις ευθύνες από τη διαχείριση και του δικού σας ακινήτου σε αυτό. Στο τέλος της γραφής και σύμφωνα με την κείμενη νομοθεσία, ακόμα και οι δικές τους παραλήψεις, μπορούν να γυρίσουν μπούμερανγκ και σε εσάς…\nΕπίσης για ακίνητα που βρίσκονται σε εξοχικές περιοχές, βεβαιωθείτε ότι έχετε προβλέψει την επέκταση της κάλυψης πυρκαγιάς προερχόμενη από δάσος ή χαμηλή βλάστηση. Να το δείτε γραμμένο στο συμβόλαιο!\nΚαι κλείνοντας, θα επισημάνω αυτό που ανέφερα και στην αρχή. Να βεβαιωθείτε ότι στο συμβόλαιο σας αναγράφεται ότι η χρήση είναι τουριστική ή κάτι ανάλογο.\nΠαρόλο που ακούγονται περίπλοκα, για εμάς δεν είναι…\nO Αναστάσιος Αμπατζόγλου, είναι Managing Partner της IQ Insurance Quality, με πολυετή εμπειρία στους επιχειρηματικούς κινδύνους.\nΜπορείτε να τον βρείτε στο [email protected] ή στο τηλ +30 211 500 4000.\nO Τάσος είναι Managing Partner της IQ Insurance Quality, με πολυετή εμπειρία στους επιχειρηματικούς κινδύνους.\nΗ Syncbnb συμμαχεί με δύο ελληνικά PMS για να προσφέρει ολοκληρωμένες υπηρεσίες διαχείρισης ακινήτων σε ελληνικό και παγκόσμιο κοινό.\nΌλες οι νέες ταξιδιωτικές τάσεις\nΠαρότι η αβεβαιότητα συνεχίζει να υπάρχει, τα δεδομένα κρατήσεων της Syncbnb δείχνουν ότι τα ταξίδια αρχίζουν να ανακάμπτουν σε ορισμένες χώρες και πολλοί έχουν ήδη αρχίσει να σκέφτονται το ενδεχόμενο ενός νέου ταξιδιού.\nΈξυπνες, απλές & ασφαλείς λύσεις για check-in και check-out χωρίς την παρουσία οικοδεσπότη\nTα check-in και check-out συχνά μπορεί να προκαλέσουν σύγχυση και προβλήματα τόσο στους επισκέπτες όσο και στους οικοδεσπότες.\nΤι είναι η Syncbnb;\nΕγγραφείτε για να λαμβάνετε νέα και ενημερώσεις για τις υπηρεσίες μας


Σποτ Πολύφωτο Aca Legolas MC1164 Chrome\nΚωδικός: 5208055013135 5208055013135\nΣποτ με ράγα της εταιρείας Aca Decor σε μίνιμαλ στυλ. Μπορεί να τοποθετηθεί σε τοίχο και οροφή. Είναι κατασκευασμένο από μέταλλο σε ασημί απόχρωση. Διαθέτει περιστρεφόμενες κεφαλές, ώστε να ρυθμίσετε την κλήση του φωτισμού όπως ακριβώς επιθυμείτε. Τύπος ντουί: 4xGU10 και θέσεις για 4 λαμπτήρες έως 50W έκαστος (δεν συμπεριλαμβάνονται).\nΤεμάχια 1 Σποτ Τοίχου/ Οροφής Με Ράγα Πολύφωτο 71.5εκ.Μx7εκ.Πx16.2εκ.Υ\nΤεμάχια: 1 Σποτ Τοίχου/ Οροφής Με Ράγα Πολύφωτο 71.5εκ.Μx7εκ.Πx16.2εκ.Υ


Αρχική Ειδήσεις Διεθνή Την πρώτη δόση του εμβολίου της AstraZeneca έλαβαν Μέρκελ και Αντικαγκελάριος\n“Χαίρομαι που σήμερα έλαβα την πρώτη εμβολιαστική δόση με AstraZeneca”, δήλωσε η 66χρονη Μέρκελ και ευχαρίστησε “όλους όσοι εμπλέκονται στην εκστρατεία εμβολιασμού και όλους όσοι εμβολιάζονται”.\nΟ εμβολιασμός “είναι το κλειδί για να ξεπεράσουμε την πανδημία”, πρόσθεσε η Καγκελάριος.\n“Κάθε εμβολιασμός μας φέρνει λίγο πιο κοντά στο σημείο που θα έχουμε ξεπεράσει την πανδημία. Όλοι πρέπει να συνεισφέρουν αυτό που τους αναλογεί και να αποτελούν παράδειγμα”, δήλωσε ο κ. Σολτς με ανάρτησή του στο Twitter, την οποία συνόδευσε από φωτογραφίες κατά τη διάρκεια του εμβολιασμού.\n• Γαλλία: Με δεύτερη δόση άλλου εμβολίου οι κάτω των 55 που εμβολιάστηκαν με AstraZeneca\nΠροηγούμενο άρθροΤσαβούσογλου: «Απαράδεκτη η στάση του Νίκου Δένδια – Άλλα είπε και άλλα έπραξε»\nΕπόμενο άρθροΔείτε την αποστολή του ΑΠΟΕΛ για το αυριανό παιχνίδι – Χωρίς ”8” !


Είναι μόλις 20 χρόνων και είναι μέλος στην καμπάνια του Giorgio Armani. O Ηλίας Αβασκαντήρας πριν από λίγο καιρό ταξίδεψε στη Νέα Υόρκη προκειμένου να φωτογραφηθεί για την καλοκαιρινή καμπάνια για τη σειρά «Armani Exchange». «Το πρακτορείο με το οποίο συνεργάζομαι στη Νέα Υόρκη με έστειλε στο casting που γινόταν για τη συγκεκριμένη φωτογράφηση. Πήγα και μετά από λίγες μέρες…\nΠέγκυ Ζήνα & Γιώργος Λύρας: Πάσχα στο μοναστήρι της Ναυπακτίας όπου παντρεύτηκαν\nΤο εκκλησάκι που ένωσαν για πάντα τις ζωές τους πριν από περίπου 10 χρόνια επισκέφτηκαν η Πέγκυ Ζήνα με τον σύζυγό της Γιώργο Λύρα με αφορμή τις γιορτινές ημέρες του Πάσχα. Η τραγουδίστρια ανήρτησε μερικά στιγμιότυπα στον προσωπικό της λογαριασμό στο Instagram σχολιάζοντας: «10 χρόνια μετά το γάμο μας στο ίδιο σημείο με τους αγαπημένους μας (οικογένεια πια)…Γέροντα Νεκτάριο, Πάτερ…\nΟ διεθνούς φήμης Έλληνας δημοσιογράφος Νίκος Αλιάγας, όπως κάθε χρόνο, ήρθε και φέτος από το Παρίσι, για να παρευρεθεί στις εορταστικές εκδηλώσεις που πραγματοποιούνται στο Μεσολόγγι, τιμώντας την Έξοδο του 1826. Μέσω της ζωντανής μετάδοσης που έκανε στη σελίδα του στο Facebook με μεγάλη απήχηση, ο Νίκος Αλιάγας μοιράζεται την αγάπη και την υπερηφάνεια του για τον τόπο καταγωγής του…\nΗ απώλεια του «Πίκου» και οι αξέχαστες βραδιές στο θρυλικό μπαράκι του\nΝίκος Αθανασίου (Νάπας). Έφυγε σήμερα για το μεγάλο ταξίδι. Εμβληματική φυσιογνωμία του Μεσολογγίου. Πανέξυπνος, ετοιμόλογος με σπάνιας ποιότητας χιούμορ. Απαντούσε σε ατάκα σε χρόνο μικρότερο του dt. Πολυμήχανος και πολυεπαγγελματίας. Ελαιοχρωματιστής, μηχανικός σκηνής θεάτρου, βοηθός σκηνοθέτη μα κυρίως γνωστός ανά το πανελλήνιο για το μπαρ του το Salon de pico ή σκέτο Πίκο. Δεν υπάρχει Μεσολογγίτης τριών γενιών με σημερινές…\nΚαλό ταξίδι Πίκο… Θα μας μείνεις αξέχαστος!\nΉταν ένα από τα πιο προσφιλή πρόσωπα της πόλης. Ο Νίκος Αθανασίου ή... Πίκος έχασε τη μάχη με το καρκίνο σήμερα τα ξημερώματα μετά από πολύχρονη ταλαιπωρία. Το άκουσμα του χαμού του συγκλόνισε τους πολυάριθμους φίλους του. Οι περισσότεροι Μεσολογγίτες τον γνώριζαν και τον εκτιμούσαν αφάνταστα. Έγραψε ιστορία στην πόλη με το θρυλικό μπαράκι του, τον «Πίκο», το πρώτο που…\nΗ Πρωταπριλιά πέρασε, ο επενδυτής αναμένεται\nΜε μια υποτιθέμενη επένδυση στο λιμάνι υποδέχθηκε την Πρωταπριλιά το www.aixmi-news.gr. Οι μύχιοι πόθοι δυστυχώς δεν παίρνουν σάρκα και οστά μέχρι στιγμής στο Μεσολόγγι που περιμένει τις επενδύσεις ως μάννα εξ ουρανού. Βέβαια οι συζητήσεις Καραπάνου - Πανταζή έχουν γίνει και ευχόμαστε να έχει βγει κάτι καλό από εκεί προς αυτή την κατεύθυνση. Και του χρόνου να είμαστε καλά, μέχρι…\nΈνα... νησί στο λιμάνι Μεσολογγίου!! / Επένδυση - μαμούθ από Ξηρομερίτη επιχειρηματία\nΌσοι παρακολουθούν στενά την επικαιρότητα ίσως θυμούνται μια φωτογραφία του δημάρχου με τον γνωστό Ξηρομερίτη μεγαλοεπιχειρηματία Αποστόλη Πανταζή εδώ και λίγο καιρό. «Η συμφωνία έκλεισε» έγραφε τότε ο κ. Καραπάνος και πολλοί μπήκαν σε σκέψεις... Σήμερα η ΑΙΧΜΗ σας αποκαλύπτει τι εμπεριείχε η συμφωνία των δύο ανδρών που δραστηριοποιούνται αμφότεροι στο επιχειρείν και μιλούν την ίδια γλώσσα. Όπως έχετε διαβάσει…\nΗμερομηνία πρώτης δημοσίευσης: 30/03/2017 Με χαραγμένη την συγκίνηση στο πρόσωπό της δέχτηκε η Λυδία Κονιόρδου ένα δώρο από τον Γ. Ρόμπολα με αναφορές στον τόπο μας. Αρκετοί ίσως θυμούνται την πρώτη παρουσία της καταξιωμένης ηθοποιού στο αρχαίο θέατρο Οινιαδών. Ήταν Σάββατο, 20 Αυγούστου 1988. Η παράσταση της "Ηλέκτρας" με την ίδια σε ρόλο πρωταγωνιστικό αν και νεαρή σε ηλικία. Παρουσία…\nΤην προσεχή Κυριακή τελείται το µνηµόσυνο υπέρ αναπαύσεως της ψυχής του\nΓιάννης Ψαράκης. Τρία χρόνια µετά την απώλεια και λείπει απ’ όλους µας\nΗμερομηνία πρώτης δημοσίευσης: 30/03/2017 Την προσεχή Κυριακή συγγενείς και φίλοι του Γιάννη Ψαράκη θα συμμετάσχουν στο τρίχρονο μνημόσυνο υπέρ αναπαύσεως της ψυχής του. Ωστόσο τρία χρόνια μετά πολλοί δεν έχουν συμβιβαστεί με τον μεγάλο χαμό και το κενό του φαντάζει ακόμη τεράστιο. Έφυγε εντελώς απροσδόκητα στις 28 Μαρτίου 2014. Η είδηση του θανάτου του έπεσε σαν κεραυνός εν αιθρία. Το…\nΗ Γωγώ Μαστροκώστα βρίσκεται σε μία πολύ όμορφη και δημιουργική φάση στη ζωή της. Ετοιμάζει συνεχώς νέα πράγματα μαζί με την κουμπάρα της Σταλώ Ηλία και το απολαμβάνει ιδιαίτερα. Η συνεργασία τους τα τελευταία πέντε χρόνια της έχει δέσει ακόμα περισσότερο και έχει δώσει και στις δύο την ανάγκη να κάνουν ολοένα και πιο όμορφα πράγματα. Οι δυο τους έχουν…\nΣτις µνήµες των Μεσολογγιτών επανέρχεται ο επί πολλά έτη «Καψάλης», Νάσος Θεοφιλάτος, που τη θέση του για φέτος παίρνει ο γιός του Θωµάς\nΝάσος Θεοφιλάτος. Ο πολυτάλαντος Μεσολογγίτης, ο άνθρωπος των τεχνών\nΗμερομηνία πρώτης δημοσίευσης: 23/03/2017 Από τον αείμνηστο πατέρα του Νάσο Θεοφιλάτο πήρε, όπως φαίνεται, το ταλέντο ο Θωμάς Θεοφιλάτος που φέτος θα ενσαρκώσει τον Χρήστο Καψάλη στην αναπαράσταση της ανατίναξης στον Κήπο των Ηρώων. Ο Αθανάσιος Θεοφιλάτος, με το παρατσούκλι "Παγούρας", ήταν ένας από τους πιο αγαπητούς Μεσολογγίτες και από τους ανθρώπους που δεν είχαν εχθρούς, όπως λέει ένας από…\nΑπό την Ιερή Πόλη του Μεσολογγίου εκπέμπει αυτή την ώρα το τρίτο κρατικό κανάλι. Από την Τουρλίδα οι δύο παρουσιαστές κάνουν την εκπομπή τους, παρουσιάζουν την πόλη και μιλούν με Μεσολογγίτες για θέματα που τους αφορούν. Παρακολουθήστε το ζωντανά στο http://webtv.ert.gr/ert3/\nΟι εκπομπές της ΕΡΤ3 «εκτός των τειχών» / «Καθημερινά και απλά» στην Ιερή Πόλη\nΗ ΕΡΤ3 συνεχίζει να δίνει «φωνή» στην περιφέρεια, εκπέμποντας ενημερωτικό πρόγραμμα από διαφορετικές πόλεις της Ελλάδας. Μετά την επιτυχημένη μετάδοση των Ειδήσεων στις 19:00 από τη Λάρισα, την περασμένη εβδομάδα, αυτή την Παρασκευή, στις 24 Μαρτίου, οι δύο καθημερινές ενημερωτικές εκπομπές της ΕΡΤ3 μεταδίδονται από δύο διαφορετικές πόλεις της χώρας. Ειδικότερα, την παραμονή της εθνικής επετείου της 25ης Μαρτίου, η…\nΣπουδαία διάκριση για τον Μεσολογγίτη κομμωτή / Περιζήτητος από γνωστά ονόματα του κλάδου\nΗμερομηνία πρώτης δημοσίευσης: 16/03/2017 Οι διακρίσεις Μεσολογγιτών σε διάφορους τομείς, κάνουν την περιοχή υπερήφανη, καθώς προβάλλεται παντού και ακούγονται τα θετικά αυτής της πόλης. Μια τέτοια διάκριση ήρθε να προστεθεί στη Μεσολογγίτικη λίστα, από τον 23χρονο Παναγιώτη Σταυρόπουλο, που απέσπασε το πρώτο βραβείο σε διαγωνισμό κομμωτικής στην Αθήνα, όπου είχε να ανταγωνιστεί περίπου 70 σπουδαστές από άλλες περιοχές της χώρας...…\nΗ Άλκηστις Πρωτοψάλτη ποζάρει στον φωτογραφικό φακό του Ν. Αλιάγα στο Παρίσι\nΑλκηστις Πρωτοψάλτη και Νίκος Αλιάγας συναντήθηκαν στην πόλη του φωτός και ο φωτογραφικός φακός του δεύτερου απαθανάτισε τις κοινές τους στιγμές. Στον προσωπικό του λογαριασμό στο Instagram ο Νίκος Αλιάγας μοιράστηκε με τους διαδικτυακούς του φίλους φωτογραφίες με τον ίδιο και την μεγάλη ερμηνεύτρια σε μια υπέροχη συνύπαρξη. Η Αλκηστις Πρωτοψάλτη έδωσε μια μοναδική συναυλία με ελληνικό χρώμα στο Παρίσι…\nΣε πρώτη παγκόσμια προβολή το Σάββατο απο τον Αντέννα\nΗ τηλεόραση του ΑΝΤ1 εξασφάλισε το φιλμ σε high definition και πλήρες χρωμάτων και θα το προβάλλει το Σάββατο 18 Μαρτίου. Μια από τις πιο δημοφιλείς κωμωδίες με πρωταγωνιστή τον Κώστα Χατζηχρήστο («Της κακομοίρας») επιστρέφει 54 χρόνια μετά την πρώτη προβολή της, έγχρωμη και το ίδιο απολαυστική. Η τηλεόραση του ΑΝΤ1 εξασφάλισε το φιλμ σε high definition και πλήρες χρωμάτων…\nΔείτε πόσο έγινε η παρουσιάστρια\nΓενέθλια για τη Μαρία Μπακοδήμου\nΞεχωριστή ήταν η χθεσινή ημέρα για την Μαρία Μπακοδήμου, αφού είχε τα γενέθλιά της. Η παρουσιάστρια γιόρτασε μαζί με καλούς της φίλους. Βέβαια, δεν ξέχασε και τους followers της, αφού ανήρτησε μια φωτογραφία με τα πιάτα από την τούρτα γενεθλίων που έφαγαν οι φίλοι της και σχολίασε: «Σας ευχαριστώ πολύ για τις ευχές σας όλους σας #birthdayfun #birthdaygirl #birthday#friends». Όσο…\nΕδώ και αρκετό καιρό κυκλοφορούσαν έντονα οι φήμες ότι ο Γιάννης Τσιμιτσέλης και η Βάσω Λασκαράκη έχουν πάρει χωριστούς δρόμους, κάτι που, σύμφωνα με κυριακάτικη εφημερίδα, έκανε έξαλλο το γνωστό ηθοποιό. Άνθρωποι από το στενό περιβάλλον του ζευγαριού τονίζουν ότι πρόκειται ακόμα μία φορά για... ράδιο αρβύλα που δεν έχουν καμία σχέση με την πραγματικότητα. «Τρέχουν και οι δυο απίστευτη…


Ομογενής εκατομμυριούχος συνελήφθη στις ΗΠΑ για την υπόθεση εξαφάνισης της συζύγου του | LarisaNew\nΟμογενής εκατομμυριούχος συνελήφθη στις ΗΠΑ για την υπόθεση εξαφάνισης της συζύγου του\non: 13:06, 03-06-2019 In: ΑΠΟ ΕΛΛΑΔΑ, ΕΙΔΗΣΕΙΣ\nΟ Ελληνοαμερικανός Φώτης Ντούλος, εκατομμυριούχος που ασχολείται με το real estate, συνελήφθη κατηγορούμενος ότι σχετίζεται με την εξαφάνιση της εν διαστάσει συζύγου του, Τζένιφερ Ντούλος.\nΌπως αναφέρει η Daily Mail, ο 51χρονος ομογενής συνελήφθη μαζί με τη 44χρονη φίλη του Μισέλ Τροκόνις, που έχει καταγωγή από την Αργεντινή, για την υπόθεση της συζύγου του και μητέρας πέντε παιδιών.\nΗ Τζένιφερ Ντούλος εθεάθη για τελευταία φορά πριν από εννέα μέρες, όταν πήγε να αφήσει τα παιδιά της στο σχολείο και έπειτα χάθηκαν τα ίχνη της.\nΟ Ντούλος και η Τροκόνις κατηγορούνται για παραποίηση αποδεικτικών στοιχείων και παρακώλυση της δικαιοσύνης. Συνελήφθησαν το περασμένο Σάββατο και έκτοτε κρατούνται σε φυλακές του Κονέκτικατ. Εκπρόσωπος της αστυνομίας δήλωσε ότι το κατηγορητήριο εις βάρος τους «αναμένεται να επεκταθεί».\nΣτα έγγραφα του διαζυγίου η συγγραφέας Τζένιφερ Ντούλος κατηγορούσε τον επιχειρηματία σύζυγό της ότι την απατούσε, την κακομεταχειριζόταν και την απειλούσε ότι θα απήγαγε τα παιδιά και θα τα έπαιρνε μαζί του στην Ελλάδα. Μάλιστα φέρεται να είχε ζητήσει και ασφαλιστικά μέτρα, καθώς φοβόταν ότι θα έκανε τις απειλές του πραγματικότητα και ότι μπορεί να την έβλαπτε.\nΣε ένορκη κατάθεσή της το 2017, η γυναίκα είχε πει χαρακτηριστικά: «Φοβάμαι τον σύζυγό μου. Ξέρω ότι η κατάθεση διαζυγίου θα τον εξοργίσει. Ξέρω ότι θα μου το ανταποδώσει, προσπαθώντας να με βλάψει με κάποιον τρόπο».\nΟ Φώτης Ντούλος αρνείται κατηγορηματικά τις κατηγορίες. Ωστόσο, σύμφωνα με την Daily Mail, που επικαλείται πηγή από το περιβάλλον της οικογένειας Ντούλος, ο ομογενής είναι ένα ιδιαίτερα ασταθές και ευέξαπτο άτομο, με ροπή στις υπερβολικές αντιδράσεις. «Πολλοί άνθρωποι δεν τον συμπαθούσαν επειδή ήταν τόσο ευερέθιστος. Έβαζε συχνά τις φωνές και μπλεκόταν σε επεισοδιακούς καυγάδες» αποκαλύπτει η ανώνυμη πηγή στη βρετανική εφημερίδα. Όπως προσθέτει, ο Φώτης Ντούλος ήταν εριστικός με τους γείτονές του και δεν δίσταζε να καλεί την αστυνομία όταν γινόταν ένα πάρτι στη γειτονιά ή εάν γίνονταν εργασίες σε κάποιο σπίτι. «Η οικογένεια είχε πολλές νταντάδες, όλες νέες και όμορφες. Ο Ντούλος έχει πολλά ακίνητα στην περιοχή», προσθέτει ακόμα η πηγή.\nΣύμφωνα με πληροφορίες, το πρωί της Κυριακής ισχυρές αστυνομικές δυνάμεις με ειδικά εκπαιδευμένα σκυλιά διεξήγαγαν εξονυχιστική έρευνα σε ένα ακίνητο του Φώτη Ντούλος στην περιοχή του Κονέκτικατ. Το υπερπολυτελές οίκημα, αξίας 2,8 εκατομμυρίων δολαρίων, είναι το δεύτερο σπίτι του επιχειρηματία που ερευνάται. Οι Αρχές έχουν κάνει ήδη «φύλλο και φτερό» την κύρια κατοικία του, ένα μέγαρο αξίας 4,3 εκατομμυρίων δολαρίων στην περιοχή Τζέφερσον Κρόσινγκ.\nΗ Τζένιφερ Ντούλος ζούσε τα δύο χρόνια χωριστά από τον σύζυγό της, σε ένα νοικιασμένο σπίτι στο Νιου Κάνααν, μαζί με τα πέντε παιδιά του ζευγαριού ηλικίας από 8-13 ετών (είχε αποκτήσει δύο φορές δίδυμα). Η ερωμένη του Ντούλος, Μισέλ Τροκόνις, είχε μετακομίσει στην πολυτελή κατοικία του Ελληνοαμερικανού λίγους μήνες αργότερα, μαζί με την κόρη της.


Εξερράγη εκρηκτικός μηχανισμός έξω από τράπεζα στο κέντρο της Αθήνας – Newsbeast\nΕκρηκτικός μηχανισμός εξερράγη λίγο μετά τις 22:30 το βράδυ στο κέντρο της Αθήνας και συγκεκριμένα μπροστά από το κτίριο που στεγάζονται τα κεντρικά γραφεία ανθρώπινου δυναμικού της Eurobank, στην οδό Σανταρόζα 7.\nΠερίπου μισή ώρα νωρίτερα είχε προηγηθεί τηλεφώνημα, με το οποίο άγνωστος προειδοποίησε ότι 35 λεπτά αργότερα θα εκραγεί μηχανισμός στο στην οδο Σανταρόζα 7.\nΟ εκρηκτικός μηχανισμός, σύμφωνα με τις πρώτες εκτιμήσεις ήταν ισχυρός και η έκρηξη ακούστηκε σε μεγάλη απόσταση, ενώ έχουν προκληθεί σημαντικές ζημιές στην πρόσοψη των γραφείων της τράπεζας και στα παρακείμενα κτίρια.\nΣΧΕΤΙΚΑ TAGSβομβα τραπεζα\n• Τηλεφώνημα για βόμβα στο Εφετείο\nΠεμπτη, 20 Απριλιου 2017, 2:04\nΌχι πάλι τις τράπεζες παιδιά. Βρε τι κόλλημα είναι αυτό; Χάρη σε αυτές και τα "χρυσά αγόρια" τους (θυμάστε τα 5χίλιαρα μπόνους!) με τα διάφανα και αμερόληπτα δάνειά τους η Ελλάδα μας σήμερα διαπρέπει στην επαιτεία μαζεύοντας ψίχουλα κάτω από την τραπεζαρία της Μέρκελ για να τα επιστρέψει στις τράπεζες να εξυγιάνει το τραπεζικό (καρκίνωμα) σύστημα. Φυσικά μήτε αυτά τα ψίχουλα είναι τζάμπα και ποιος θα τα πληρώσει; Ποιος άλλος; Εγώ εσύ... Πώς; Φόροι φόροι...\nΠεμπτη, 20 Απριλιου 2017, 1:24\nΜα οι τράπεζες μας αγαπάνε\nΠεμπτη, 20 Απριλιου 2017, 0:07\nΓια περισσότερες πληροφορίες Τόσκα να αποτανθείς στον Κοντέινερ της πλατείας Εξαρχείων. Εκεί παρέχουν κάθε είδους πληροφορία!!!!!!!!!!!!!!!!!!!!!!!!!!\nΤεταρτη, 19 Απριλιου 2017, 23:49\nΠάντα τέτοια.. όχι όμως την ώρα του survivor ρε παιδιά.. αμάν πια.\nΤεταρτη, 19 Απριλιου 2017, 23:27\nΕντάξει, δεν το λες και τρομοκρατία αυτό.\nΑναρχία ίσως αφού είχε καπιταλιστικό στόχο.\nΕίμαστε μια κατηγορία μόνοι μας ακόμα και στις μπόμπες τελικα!!!\nΠεμπτη, 20 Απριλιου 2017, 8:38\nΗ ελληνική τρομοκρατία, με υποδειγματικό ζήλο, εξακολουθεί να τρομοκρατεί τις τζαμαρίες. Μεγάλο πλήγμα στο τραπεζικό σύστημα της χώρας. Άντε "επαναστάτες" ξεκαθαρίσατε και αυτή την τράπεζα. Και εις ανώτερα.


Τσακαλώτος: Μην μιλάτε για τράπεζες που καταρρέουν - Δεν είναι αλήθεια - Newsbomb - Ειδησεις - News\nΟΙΚΟΝΟΜΙΑ 04 Οκτ 2018 15:09\nΤσακαλώτος: Μην μιλάτε για τράπεζες που καταρρέουν - Δεν είναι αλήθεια\nΑυστηρό μήνυμα προς πάσα κατεύθυνση ότι οι «ελληνικές τράπεζες βρίσκονται σε πολύ καλή θέση» έστειλε σήμερα, Πέμπτη (04/10/2018) ο υπουργός Οικονομικών, Ευκλείδης Τσακαλώτος.\nΜιλώντας στη Βουλή επεσήμανε ότι οι τράπεζες είναι «επαρκώς κεφαλαιοποιημένες» και ότι παρόλο που έχουν μπροστά τους προκλήσεις, ανταπεξέρχονται, ενώ χαρακτήρισε απολύτως αντιμετωπίσιμη την πρόκληση των κόκκινων δανείων.\nΠαράλληλα, ο υπουργός Οικονομικών δεν παρέλειψε από το βήμα της Βουλής να μιλήσει για σπέκουλα, ενώ εμφανίστηκε σίγουρος ότι οι επενδυτές που βλέπουν μακροπρόθεσμα, διαπιστώνουν τις θετικές εξελίξεις στον τραπεζικό τομέα.\n«Έχουμε τέσσερις θετικές εξελίξεις για τις τράπεζες», είπε ο κ. Τσακαλώτος και προσέθεσε ότι οι δύο από τέσσερις συστημικές τράπεζες δεν έχουν επείγουσα παροχή ρευστότητας, ενώ μέχρι τα Χριστούγεννα θα έχει τελειώσει αυτό και για τις άλλες δύο.\nΆργος: Τα σπαρακτικά πρώτα λόγια της τραγικής μητέρας της 11χρονης: «Δεν πρόλαβα να σε προστατεύσω»


Μπάμπεργκ - Χάποελ Ιερουσαλήμ 85-88 | SDNA\nΤελευταία ανανέωση: 14 Νοεμβρίου 2018, 23:03\nΜεγάλη εκτός έδρας νίκη πανηγύρισε η Χάποελ Ιερουσαλήμ, η οποία επικράτησε της Μπάμπεργκ (88-85) και έκανε σημαντικό βήμα για την κατάκτηση της πρώτης θέσης του ομίλου. Θετική εμφάνιση από τον Νίκο Ζήση.\nΤο μεγάλο παιχνίδι της αγωνιστικής διεξήχθη στην Γερμανία. Η Μπάμπεργκ υποδέχτηκε την Χάποελ Ιερουσαλήμ, με την ομάδα του Όντεντ Κάτας να φτάνει σε μια πολύ σημαντική νίκη, που την εδραιώνει στην κορυφή του ομίλου της.\nΟι παίκτες του Άιναρς Μπαγκάτσκις ερίχαν τον έλεγχο του αγώνα στο πρώτο μέρος, ωστόσο οι δύο ομάδες πήταν κοντά στο σκορ, με τους γηπεδούχους να βρίσκονται στο +2 (43-41).\nΣτην επανάληψη η Χάποελ ανέβασε ρυθμούς και βρήκε λύσεις, χάρη στον Όουενς και τον Φελντέιν, αλλά και τον Αμάρε Στουντεμάιρ, που «μίλησε» σε κρίσιμα σημεία. Η Μπάμπεργκ, μάλιστα, θα μπορούσε να είχε στείλει το παιχνίδι στην παράταση, όμως το τρίποντο του Ταϊρίς Ράις, σε νεκρό χρόνο, δεν βρήκε στόχο.\nΟ Τζός Όουενς ήταν ο κορυφαίος της βραδιάς, για την Χάποελ, καθώς μέτρησε 17 πόντους και 9 ριμπάουντ, έχοντας βοήθειες από τον Τζέιμς Φελντέιν (18 πόντοι, 6 ασίστ) και τον Τζέι Κόβαν Μπράουν (13 πόντοι, 4 ασίστ). Από την Μπάμπεργκ, το μεγάλο ματς του Όγκουστιν Ρούμπιτ (26 πόντοι, 8 ριμπάουντ) και οι 20 πόντοι του Στέφαν Γέλοαβατς δεν ήταν αρκετοί.\nΟ Νίκος Ζήσης στα 29'33'' που πάτησε παρκέ είχε 6 πόντους (2/2 δίποντα, 0/2 τρίποντα, 2/2 βολες), 2 ριμπάουντ, 5 ασίστ και 1 κλέψιμο.


ΠΏΣ ΝΑ ΠΡΟΣΑΡΜΌΣΕΤΕ ΤΟΥΣ ΉΡΩΕΣ ΚΑΙ ΝΑ ΧΡΗΣΙΜΟΠΟΙΉΣΕΤΕ ΚΙΒΏΤΙΑ ΣΤΙΣ ΜΆΧΕΣ ΤΩΝ ΑΣΤΈΡΙ ΠΟΛΈΜΩΝ 2 - 2021\nΠώς να προσαρμόσετε τους ήρωες και να χρησιμοποιήσετε κουτιά στο Battlefront Star Wars 2\nΤο Star Wars Battlefront 2 διαθέτει το σύστημα Star Cards και Loot Boxes. Ο πρώτος είναι ένας τρόπος για να προσαρμόσετε τους ήρωες και τους στρατιώτες, τροποποιώντας τις κύριες επιθέσεις τους και βελτιώνοντας τις ικανότητές τους. Ήδη το δεύτερο είναι πώς θα αποκτήσετε τις "Κάρτες" σε όλη την περιπέτεια. Ίσως φαίνεται αρχικά να προκαλεί σύγχυση, αλλά είναι εύκολο να μάθουν τα συστήματα. Μάθετε πώς να τα χρησιμοποιήσετε στο νέο FPS της EA για PS4, Xbox One και PC και προσπαθήστε να κάνετε καλύτερα σε αγώνες για πολλούς παίκτες σε σχέση με άλλους παίκτες:\nΕλέγξτε τη λίστα με τους καλύτερους τρόπους για το Star Wars Battlefront 2\nΠοια είναι τα κιβώτια πραξικοπήματος του Star Wars Battlefront 2\nΤα κουτιά πλάνης ή τα "κιβώτια" είναι κυριολεκτικά μικρά κλειστά κιβώτια, με τυχαία αντικείμενα μέσα. Αυτά τα στοιχεία μπορεί να είναι πιστώσεις, καλλυντικά θέτει για τους χαρακτήρες ή Κάρτες Star. Το παιχνίδι σας δίνει ένα κουτί για τα λεηλασίες δωρεάν την ημέρα, αλλά σας επιτρέπει να αγοράσετε περισσότερα με πιστώσεις που κερδίζετε σε online αγώνες.\nΤο Star Wars Battlefront 2 είχε αρχικά τη δυνατότητα να τα αγοράσει ακόμα με αληθινά χρήματα, αλλά αυτή η λειτουργία αφαιρέθηκε σύντομα μετά, ακόμα καμία πρόβλεψη επιστροφής. Ωστόσο, η μεγαλύτερη συμβουλή είναι να παίζετε τουλάχιστον μια φορά την ημέρα, πηγαίνετε στο κύριο μενού στο πεδίο "Κλειστά κουτιά" στο κάτω μέρος της οθόνης για να ανοίξετε όποτε είναι δυνατόν.\nΚάθε τύπος κιβωτίου μάχης Battlefront 2 φέρνει μια ποσότητα και ποιότητα εξοπλισμού. Ακολουθήστε παρακάτω:\nΤο κιβώτιο στρατιωτών έρχεται με τουλάχιστον μία Κάρτα Star για την κατηγορία Στρατιώτη, το πολύ δύο, και μια κάρτα ή κοσμητικό αντικείμενο.\nΤο κιβώτιο Starfighter έχει τουλάχιστον μία Κάρτα Star για τα πλοία, το πολύ δύο, και το στοιχείο για δημιουργία ή διακόσμηση.\nΤέλος, ο ήρωας έχει τουλάχιστον μία Κάρτα Star για ήρωες - θρυλικούς χαρακτήρες - το πολύ δύο, συν ένα διακοσμητικό αντικείμενο ή πίστωση του δημιουργού.\nΚαθώς είναι δυνατή η επισκευή των εικόνων, το καθένα έχει το κόστος του κατανεμημένο σε πιστώσεις ή σε νόμισμα πριμοδότησης.\nΌταν ανοίγετε ένα κουτί, ο χρήστης παρουσιάζεται με το ποσό των στοιχείων που καθορίζονται με κινούμενα σχέδια, τα δεδομένα σε αριθμούς στην εικόνα. Δεδομένου ότι βασίζεται στην τύχη, το σύστημα μπορεί να προσφέρει περισσότερες Κάρτες Star από το αναμενόμενο, με ποικίλα σπανιότητα.\nΠώς να προσαρμόσετε τους ήρωες και τους στρατιώτες\nΒήμα 1. Πηγαίνετε στην επιλογή "Συλλογή" στο αρχικό μενού.\nΒήμα 2. Επιλέξτε την τάξη στρατιώτη ή ήρωα που θέλετε να προσαρμόσετε.\nΒήμα 3. Επιλέξτε "Εξοπλισμός και δημιουργία γραφημάτων".\nΒήμα 4. Επιλέξτε την κάρτα που θέλετε να εξοπλίσετε.\nΑν θέλετε να δείτε το αποτέλεσμα, πατήστε το τρίγωνο ή το Y, σύμφωνα με τον έλεγχο που χρησιμοποιείτε. Το παιχνίδι θα δείξει τις τρέχουσες δεξιότητες, σύμφωνα με την εξοπλισμένη Star Card.\nΜπορείτε επίσης να δημιουργήσετε μια κάρτα που δεν έχετε ξεκλειδώσει ακόμα. Για αυτό, ωστόσο, θα πρέπει να περάσετε τις ειδικές πιστώσεις (στρογγυλό εικονίδιο). Απλά επιλέξτε την κάρτα που θέλετε να δημιουργήσετε και επιβεβαιώστε την επιλογή.\nΗ παραγόμενη Star Card θα είναι διαθέσιμη για να επιλεγεί στο ίδιο μενού που εξηγείται στο tutorial ακριβώς παραπάνω. Θα έχει επίσης την πλήρη περιγραφή και τις απαιτήσεις που θα χρησιμοποιηθούν στο προφίλ.\nΑπό εκεί πρέπει απλά να προσαρμόσετε τους ήρωες και τους στρατιώτες σας στο Star Wars Battlefront 2 και δοκιμάστε ποιος συνδυασμός λειτουργεί καλύτερα στο πεδίο της μάχης.\nΠοια είναι τα καλύτερα παιχνίδια Star Wars; Σχόλιο σχετικά με το.


Symmaxos-Chris.Sintiki: Γ. Κοντογιάννης: Κυβέρνηση εθνικής συνεργασίας η μόνη λύση στο αδιέξοδο\nΓ. Κοντογιάννης: Κυβέρνηση εθνικής συνεργασίας η μόνη λύση στο αδιέξοδο\nΟ Γιώργος Κοντογιάννης στην ομιλία του στη Βουλή αιτιολογώντας γιατί η Δημοκρατική Συμμαχία αρνήθηκε ψήφο εμπιστοσύνης στην Κυβέρνηση μεταξύ άλλων είπε:\nΟμιλία κατά την συζήτηση για παροχή ψήφου εμπιστοσύνης προς την Κυβέρνηση\nΗ Κυβέρνηση που σχηματίστηκε προχθές είναι μία κυβέρνηση εκλογική, μία κυβέρνηση μετατάξεων Υπουργών από Υπουργείο σε Υπουργείο, μία κυβέρνηση κομματικής και όχι εθνικής ανάγκης...\nΗ Κυβέρνηση που σχηματίστηκε προχθές είναι μία κυβέρνηση εκλογική, μία κυβέρνηση μετατάξεων Υπουργών από Υπουργείο σε Υπουργείο, μία κυβέρνηση κομματικής και όχι εθνικής ανάγκης.\nΗ χώρα όμως, χρειάζεται κυβέρνηση αλλαγών, μεταρρυθμίσεων, τομών. Μπορεί αυτή η Κυβέρνηση που ζητεί την ψήφο μας, να προχωρήσει στις αλλαγές που έχει ανάγκη η χώρα;\nΗ ιστορία των προσώπων δεν το εγγυάται, γι’ αυτό η Δημοκρατική Συμμαχία δεν δίνει ψήφο εμπιστοσύνης.\nΗ Ελλάδα όμως, χρειάζεται πολιτικές ρεαλιστικές και άμεσα εφαρμόσιμες σε τρία επίπεδα. Πρώτον, στο δημοσιονομικό. Δεύτερον, στο επίπεδο των μεταρρυθμίσεων και των αλλαγών στη λειτουργία του Κράτους και τρίτον, στο επίπεδο ενίσχυσης της παραγωγής.\nΗ Κυβέρνηση πρέπει να καταλάβει ότι δεν υπάρχουν πλέον άλλες αντοχές στο λαό. Η κοινωνία υποφέρει και επαναστατεί. Οι αντιδράσεις που βλέπουμε δεν είναι τίποτα μπροστά σε αυτό που έρχεται. Κι αν διαρραγεί πλήρως ο κοινωνικός ιστός, μετά καμία πολιτική δεν θα μπορεί να αντέξει.\nΔεν είναι δυνατόν να συνεχίζουν οι μισθωτοί και οι συνταξιούχοι να σηκώνουν τα βάρη της κρίσης. Δεν είναι δυνατόν να περιμένετε αύξηση φορολογικών εσόδων από μία αγορά που δεν έχει κατανάλωση, από μία αγορά που διώκεται με φορολογικούς συντελεστές, με τους οποίους χαρακτηρίζονται είδη πολυτελείας ακόμα και είδη βασικής κατανάλωσης.\nΔεν είναι δυνατόν να ζητάτε πρόσθετα βάρη από το λαό και ο σπάταλος, υπερδιογκωμένος και πολλές φορές διεφθαρμένος και ανήθικος δημόσιος τομέας να παραμένει ανέπαφος. Κρίση υπάρχει για όλους, όχι μόνο για τους μισθωτούς, τους συνταξιούχους και τον ιδιωτικό τομέα.\nΑν το Κράτος δεν δώσει το καλό παράδειγμα, πώς θα ακολουθήσουν οι υπόλοιποι;\nΚυρίες και κύριοι συνάδελφοι, οι ευθύνες που έχουμε έναντι του λαού είναι τεράστιες. Αυτές οι ώρες δεν είναι ώρες στείρας άρνησης. Είναι ώρες προτάσεων, προτάσεων ρεαλιστικών και όχι λαϊκίστικων. Μαγικές λύσεις δεν υπάρχουν.\nΧθες η Δημοκρατική Συμμαχία ανακοίνωσε μία εναλλακτική πρόταση για το μεσοπρόθεσμο πρόγραμμα, μία πρόταση που εξασφαλίζει την επάνοδο της χώρας σε φυσιολογική κατάσταση σε μία τριετία. Η πρότασή μας είναι πιο ρεαλιστική και πιο δίκαιη από αυτή της Κυβέρνησης, διότι στηρίζεται κυρίως στη μείωση των δαπανών του Κράτους και όχι στην αβέβαιη αύξηση των φορολογικών εσόδων.\nΣτην πρότασή μας η σχέση δαπανών – εσόδων είναι 63% προς 37% έναντι 52% προς 48% που προβλέπει το κυβερνητικό σχέδιο.\nΣήμερα η Ντόρα Μπακογιάννη συζήτησε στις Βρυξέλλες με την Κοινοβουλευτική Ομάδα των Φιλελευθέρων και τον αρμόδιο Επίτροπο Όλι Ρεν την εναλλακτική αυτή πρόταση. Δίνει τη μάχη της στην Ευρώπη, τη μάχη για την Ελλάδα.\nΗ πρότασή μας αναμένεται να εμπλουτιστεί και από πρόσθετες ιδέες που έχουν οι φιλελεύθεροι για τη δημιουργία ενός νέου σχεδίου Μάρσαλ για τη χώρα μας. Παράλληλα, πρέπει να ενισχυθεί ο ιδιωτικός τομέας, να υπάρξει ρευστότητα στην αγορά, να συμψηφιστούν οι οφειλές δημοσίου και ιδιωτών. Μόνο από την επιστροφή ΦΠΑ το Κράτος χρωστάει πάνω από 6 δισεκατομμύρια σε ιδιώτες.\nΤαυτόχρονα, πρέπει να ξεκινήσει ένα πρόγραμμα που θα δώσει ώθηση στην παραγωγή. Δεν είναι δυνατόν να καταναλώνουμε χωρίς να παράγουμε.\nΓια να προσελκύσουμε όμως, επενδύσεις στους παραγωγικούς τομείς, πρέπει να έχουμε σταθερούς φορολογικούς κανόνες και να πατάξουμε τη γραφειοκρατία και τη διαφθορά.\nΚυρία Πρόεδρε, η συζήτηση που κάνουμε για την παροχή ή όχι ψήφου εμπιστοσύνης στην Κυβέρνηση είναι το αποτέλεσμα μιας ιλαροτραγωδίας που παίχθηκε ως reality show από τηλεοράσεως για το αν ο προτεινόμενος από τον κ. Σαμαρά για αποχώρηση από Πρωθυπουργός, κ. Παπανδρέου, θα έχει ή όχι τη στήριξη του κοινού για να παραμείνει.\nΤο σόου όμως, αυτό είχε ως αποτέλεσμα: Πρώτον, να ματαιώσει κάθε προσπάθεια για εθνική συνεννόηση και σχηματισμό κυβέρνησης εθνικής σωτηρίας. Δεύτερον, να πλήξει βάναυσα την ήδη τρωθείσα αξιοπιστία του συνόλου του πολιτικού κόσμου, καθώς απέδειξε ότι από τη μια υπήρχε ένας Πρωθυπουργός χωρίς εθνικό σχέδιο και από την άλλη ένας μαρτυριάρης Αρχηγός της Αξιωματικής Αντιπολίτευσης, που το μόνο που τον ενδιαφέρει είναι πώς θα κερδίσει πόντους στο επικοινωνιακό σόου.\nΚαι σαν να μην έφτανε αυτό, συνεχίζετε να ανέχεστε και να τροφοδοτείτε –και οι μεν και οι δε- συνδικαλιστικές συμπεριφορές που είναι αντίθετες με τις ανάγκες του τόπου, αλλά και ξένες με την ιδεολογία σας.\nΚαι όλα αυτά για μικροκομματικούς λόγους.\nΗ λέξη «πατρίδα» πού πήγε, κυρίες και κύριοι συνάδελφοι; Η λέξη «καθήκον» έναντι του λαού τι σημαίνει για εμάς; Η λέξη «υπευθυνότητα» έχει κάποια αξία ή στόχος είναι η καρέκλα και τίποτε άλλο; Τι σημαίνουν για όλους οι λέξεις «χρέος προς την πατρίδα»; Γιατί ως άβουλα όντα και όχι ως Βουλευτές με πραγματική πολιτική βούληση, ανεχόμαστε πολιτικές ηγεσίες κατώτερες των περιστάσεων να οδηγούν τη χώρα στον όλεθρο; Σημαίνουν κάτι όλα αυτά, ο παραμερισμός των αξιών; Τίποτα.\nΔιότι αν σήμαιναν κάτι, θα επιβάλαμε εμείς στις πολιτικές μας ηγεσίες αυτό που ο λαός και οι ανάγκες της χώρας αναζητούν: Την κυβέρνηση εθνικής συνεργασίας.\nΑντ’ αυτού, όπως λέει ο Βάρναλης «Δειλοί, μοιραίοι κι άβουλοι αντάμα, προσμένουμε, ίσως, κάποιο θάμα». Και δεν μπορούμε να καταλάβουμε ότι αυτό το θάμα είμαστε εμείς οι ίδιοι, εμείς που ο λαός εμπιστεύτηκε και μας ανέδειξε στη θέση που βρισκόμαστε. Εμείς οι τριακόσιοι, που αν λειτουργήσουμε ελεύθερα ως Βουλευτές και όχι ως διεκπεραιωτές των επιθυμιών του εκάστοτε αρχηγού, μπορούμε από μοιραίοι να αναδειχθούμε σε λυτρωτές της πατρίδας. Εμείς που δεν μπορούμε ακόμη να αντιληφθούμε ότι στην πολιτική ό,τι δεν είναι ελεύθερο, πεθαίνει.\nΠΗΓΗ:Γραφείο Τύπου Γ. Κοντογιάννη, Sofia Kontogianni\nΕτικέτες Γ. Κοντογιάννη, Κυβέρνηση εθνικής συνεργασίας η μόνη λύση στο αδιέξοδο


Sporos News: Μωραίνει η εξουσία ή ο φόβος; (άρθρο του καθηγητή Γ.Πανούση)\nΜωραίνει η εξουσία ή ο φόβος; (άρθρο του καθηγητή Γ.Πανούση)\nΉρθα κι εγώ από μακριά\nΑπό την Πέρα Μεριά\nΚανείς δεν με περίμενε\nΔ. Κανελλόπουλος, Φερτός\nΣτο σχόλιο μου θ’ ασχοληθώ με τρεις παράπλευρες παλιομοδίτικες αμυντικές παρα-λειτουργίες του πολιτικού μας συστήματος, το οποίο λόγω της εκκωφαντικής παρουσίας του μορφώματος των αγανακτισμένων (παρόντων ή απόντων από τις πλατείες), έχει χάσει τον ύπνο του αλλά και τη λογική του και πλέει σε επικίνδυνα νερά. Οι συμμαχίες του διελύθησαν, οι σύμμαχοί του λιποτάκτησαν, οι πρόθυμοι φοβήθηκαν, άρα η μόνη διέξοδος του είναι η παράδοση των κλειδιών στη νέα γενιά. Όσα λάθη κι αν κάνουν οι νέοι θα είναι δικά τους κι όχι των Μεγάλων (και Ανεύθυνων) Οικογενειών.\n1η Απαγορεύεται ν’ αγανακτούν οι δεξιοί πολίτες, διότι αυτό το δικαίωμα το διαθέτουν αποκλειστικά οι «αριστεροί». Όπως απαγορεύεται οι αριστεροί πολίτες να είναι επί μακρόν αγανακτισμένοι, χωρίς να μπαίνουν σε κομματικές γραμμές, διότι τότε είναι «ύποπτοι».\nΤα αριστερά (;) κόμματα γρήγορα ξέχασαν τους αγανακτισμένους της Ουγγαρίας, της Τσεχοσλοβακίας, της Κίνας και άλλων «παραδείσων» και εξακολουθούν να προπαγανδίζουν ότι οι μη-ανήκοντες είναι εν δυνάμει πράκτορες σκοτεινών δυνάμεων.\nΤα δεξιά κόμματα απλώς περιμένουν να δρέψουν τους καρπούς της αγανάκτησης και τηςανάκτησης της εξουσίας (έστω «επί των πτωμάτων» της εθνικής κατάρρευσης).\nΙστορικά, οι σπασμοί ενός συστήματος που γνωρίζει ότι έφτασε στα όριά του και δεν μπορεί τίποτα πια να προσφέρει, συνοδεύονται με καταγγελίες και υπονομεύσεις των «άλλων». Μη αντέχοντας να μιλήσουν πρόσωπο-με-πρόσωπο με τους διαφωνούντες (καθώς στέρεψαν κι από πολιτικά ή ηθικά επιχειρήματα) εξαπολύουν μηχανισμούς συκοφάντησης.\nΜωραίνει η εξουσία;\n2η Δεν αντιλαμβάνομαι γιατί η αποδοκιμασία ή η άσκηση βίας κατά ενός πανεπιστημιακούδεν θίγει την ελευθερία της σκέψης, η αποδοκιμασία ή η άσκηση βίας κατά ενόςδημοσιογράφου δεν θίγει την ελευθερία της πληροφόρησης και μόνον η αποδοκιμασία κατά ενός πολιτικού θίγει τη Δημοκρατία. Το Δημοκρατικό Πολίτευμα κινείται και πραγματώνεται σ’ ένα τετράγωνο και εκφράζεται από 300 άτομα; Όλες οι άλλες λειτουργίες και όλοι οι άλλοι λειτουργοί είναι αναλώσιμοι και μόνον οι 300 είναι καθαγιασμένοι; Και κάτι ακόμα. Οι βουλευτές είναι αντιπρόσωποι του λαού εφόσον εκφράζουν πιστά τη θέληση του λαού. Οι βουλευτές δεν ταυτίζονται με το λαό. Όταν, λοιπόν, αποδοκιμάζεται ένας βουλευτής δεν αποδοκιμάζεται μαζί του ούτε το κόμμα του, ούτε η περιφέρειά του,ούτε η Δημοκρατία, ούτε ο κυρίαρχος λαός.\nΔεν καθίσταται «λαμόγιο» ο ψηφοφόρος επειδή διεφθάρη ο πολιτικός που ψήφισε. Άρα, αν δεν θέλουν γενικεύσεις, ας ξεκαθαρίσουν οι ίδιοι με ποιους είναι κι ας αφήσουν τα πολιτικάντικα τρικ και τον πόνο τους για τη σωτηρία της πατρίδας.\nΜωραίνει ο φόβος;\n3η Αν ένας (ο όποιος) 80χρονος διανοητής δηλώσει «Ακούστε την κυβέρνηση, έχει δίκιο», αναγορεύεται σε Σοφό και προβάλλεται. Αν ένας (και όχι ο όποιος) 80χρονος διανοητής-αγωνιστής δηλώσει «Παρακούστε την κυβέρνηση, έχει άδικο», καταγγέλλεται ωςΠαράδοξος και διαβάλλεται.\nΗ Ελλάδα για μία εισέτι φορά «κόβεται στα δύο», θέτοντας ψευδο-διαχωριστικές γραμμές «ημετέρων». Οι αφωνούντες πολιτικοί κατηγορούν τους διαφωνούντες πολίτες.\nΑλήθεια, υπάρχουν εκεί στην κυβέρνηση εχέφρονες άνθρωποι που εξακολουθούν να πιστεύουν ότι η φοβική και φοβισμένη εξουσία τους μπορεί να τους πάει μακριά;


Τι να κάνεις όταν ο σύντροφος σου κάνει τα αντίθετα από αυτά που λέει\nΑρχική Σχέσεις Τι να κάνεις όταν ο σύντροφος σου κάνει τα αντίθετα από αυτά...\nΘα σου έχει τύχει σίγουρα. Να σου λέει ότι δεν θέλει σχέση, αλλά να κοιμάσαι σχεδόν κάθε βράδυ σπίτι του. Ή να σου λέει ότι σε θέλει και οι πράξεις του να δείχνουν το αντίθετο.\nΔιπλά μηνύματα που μπορεί να σε τρελάνουν και η ψυχοθεραπεύτρια Μαρίνα Μόσχα είναι εδώ για να μας βοηθήσει να βγάλουμε μια άκρη. Ο λόγος στην ειδικό…\nΜηνύματα από τη μητέρα ή τροφό, από το άτομο που είμαστε εξαρτημένοι για την επιβίωσή μας, όπως για παράδειγμα μία ζεστή αγκαλιά και ένα στήθος που δεν βγάζει όμως γάλα, λόγια ζεστά με απειλητικό περιεχόμενο: “πόσο σε αγαπώ όταν…”, “πρόσεχε μην χτυπήσεις γιατί θα σε δείρω”, “σε αγαπώ πολύ” ενώ ο γονιός τραβιέται μακριά όταν το παιδί τον πλησιάζει για μια αγκαλιά, κλπ. Έτσι, το παιδί χωρίς να το καταλαβαίνει, μπαίνει πολλές φορές σε μία συγχυτική διαδικασία: δηλαδή για να με αγαπάς πρέπει να κάνω αυτό που θέλεις ή θέλεις να με προστατέψεις για να μην πονέσω, αλλά αν πονέσω θα με κάνεις να πονέσω ακόμη περισσότερο;\nΤα διπλά μηνύματα μας οδηγούν σε σύγχυση και μπέρδεμα, σε αμφισβήτηση, ακόμα και σε αμφισβήτηση του ίδιου μας του εαυτού. Όταν μάλιστα εμφανίζονται και στη σχέση, τότε δυστυχώς δεν ξέρουμε τι να εμπιστευτούμε, αυτό που ακούμε ή αυτό που μας λέει η διαίσθηση;\nΚαι δεν πρόκειται για διαίσθηση, απλά για παρατήρηση (συνειδητή ή μη) της εξωλεκτικής κυρίως επικοινωνίας του άλλου μέλους της σχέσης -γιατί τα συγχυτικά αυτά μηνύματα μπορεί να εκφράζονται και λεκτικά. Και εκεί έρχεται το …χάος! Χάος γιατί πολλές φορές δεν θέλουμε να πιστέψουμε αυτό που παρατηρούμε, αυτό που εισπράττουμε και προτιμάμε να μένουμε σε αυτό που είναι πιο εύκολο ή επιθυμητό από εμάς.\nΌχι -όχι τουλάχιστον πάντα! Συνήθως τα άτομα που δίνουν τα διπλά μηνύματα, είναι άτομα που έχουν εισπράξει αυτόν τον τρόπο επικοινωνίας στο παρελθόν, πιθανά έχουν γαλουχηθεί με αυτόν τον τρόπο. Φανταστείτε έναν γονιό, όπως ανέφερα στην αρχή, να δίνει διαρκώς αντιφατικά και συγχυτικά διπλά μηνύματα στο παιδί του. Πόσο άσχημα νιώθει αυτό το παιδί, όταν μάλιστα ο γονιός είναι και ο Θεός του, και πόσο αναγκάζεται να διαστρεβλώσει τη δική του πραγματικότητα για να επιβιώσει, υιοθετώντας τον συγκεκριμένο “αρρωστημένο” τρόπο ως φυσιολογικό.\nΜάλιστα, έχει παρατηρηθεί πως τα άτομα αυτά έχουν και έναν κοινό τρόπο συμπεριφοράς μεταξύ τους καθώς αρνούνται αυτό το “διπλό”, είτε λέγοντας πως δεν το είπαν, είτε πως ο άλλος δεν κατάλαβε καλά και το παρερμήνευσε, είτε πως δεν το εννοούσαν, είτε κατηγορώντας κλπ.\nΠροηγούμενο άρθροFloral: 10 όμορφες ιδέες για να απογειώσετε τις casual εμφανίσεις σας\nΕπόμενο άρθρο6 υπέροχα χτενίσματα με μαντήλια στα μαλλιά


Πρώτη για μια ακόμη χρονιά η Xerox στα μερίδια αγοράς στο σύνολο των Πολυλειτουργικών μηχανημάτων εκτύπωσης! - Xerox Ειδήσεις\nΠρώτη για μια ακόμη χρονιά η Xerox στα μερίδια αγοράς στο σύνολο των Πολυλειτουργικών μηχανημάτων εκτύπωσης!\nΑθήνα, 19 Μαρτίου 2014 – Για μια ακόμη συνεχή χρονιά, το brandXerox βρίσκεται στην κορυφή σε μερίδια αγοράς στο σύνολο των Α3 Πολυλειτουργικών μηχανημάτων εκτύπωσης, σύμφωνα με τα αποτελέσματα της Infosource για το σύνολο του 2013! Κυρίαρχη θέση κατέχει η Xerox και στην κατηγορία των μεγάλων παραγωγικών μηχανημάτων, αλλά και σε επιμέρους κατηγορίες της μεγάλης Α4 αγοράς.\nΠιο συγκεκριμένα, στο σύνολο της μεσαίας κατηγορίας των Α3 Πολυλειτουργικών μηχανημάτων, η Xerox βρίσκεται στην κορυφή με ποσοστό 25.6%. Στη δε κατηγορία των παραγωγικών μηχανημάτων, η Xerox ηγείται και πάλι της αγοράς με ποσοστά 57,14% στα μονόχρωμα και 100% στα έγχρωμα highend συστήματα κομμένου φύλλου.\nΕντυπωσιακή παρουσία έχει όμως η Xerox και στα Α4 έγχρωμα πολυλειτουργικά μηχανήματα, καταλαμβάνοντας την πρώτη θέση στις κατηγορίες από 31 σελ./ λεπτό και πάνω. Συνολικά στην μεγάλη αγορά των Α4 εκτυπωτών και Πολυλειτουργικών η Xerox έχει αυξήσει το μερίδιό της κατά 18%, ενώ η συνολική αγορά αναπτύσσεται μόλις με 11%.\nΑξίζει να σημειωθεί ότι, εφαλτήριο για την ενίσχυση των πωλήσεων και τη βελτίωση των συνολικών αποτελεσμάτων αποτέλεσε η νέα πλατφόρμα ConnectKey που λανσαρίστηκε από την Xerox στo πρώτο τρίμηνο του 2013 . To οικοσύστημα ConnectKey είναι ένα σετ λύσεων που συμπεριλαμβάνει πολυλειτουργικά μηχανήματα (ΜFPs), τα οποία με την βοήθεια λύσεων λογισμικών, μπορούν πλέον να κάνουν πολλά περισσότερα από το να εκτυπώνουν, να σαρώνουν και να στέλνουν fax. Αρχεία μπορούν να σαρωθούν και να αποθηκευτούν απευθείας σε υπηρεσίες Cloud (Dropbox, GoggleDrive κ.α.) ή σε λογισμικά αρχειοθέτησης, όπως το MSSharepoint και επίσης αρχε&\n#x3AF;α μπορούν να εκτυπωθούν από οποιονδήποτε smartphone ή tablet στα MFPs. Καθώς τα smartphone και τα tablets είναι πλέον απαραίτητα επιχειρηματικά εργαλεία, μια πολυλειτουργική συσκευή πρέπει να είναι έτοιμη για σύνδεση με μετακινούμενους εργαζόμενους.\nΜε αφορμή την ανακοίνωση των μεριδίων αγοράς, ο κος Χάρης Τράμπας, Value Products and Solutions Marketing Manager της XeroxHellas , σχολίασε: «Παρόλο που τo 2013 ήταν μία ακόμα χρονιά συνεχών προκλήσεων και δυσκολιών, η Xerox επιβεβαιώνει τη θέση της ωςsuperbrand, ξεχωρίζοντας τόσο για την τεχνολογία αιχμής, όσο και για τις πρωτοποριακές πλατφόρμες και συνολικές υπηρεσίες προς τους πελάτες και συνεργάτες της. Παράλληλα, η περσινή χρονιά σηματοδότησε για την Xerox μια επανεκκίνηση στην αγορά των highend λύσεων, γεγονός το οποίο πιστοποιήθηκε μέσα από πολύ σημαντικές πωλήσεις HighVolume εκτυπωτικών συστημάτων και λύσεων λογισμικών στα πλαίσια αξιοποίησης των προγραμμάτων ΕΣΠΑ, αλλά και από το μεγάλο ενδιαφέρον των πελατών για νέες καινοτόμες επενδύσεις».


Με προπαγάνδα και αισιοδοξία δεν γίνονται δρόμοι! • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΜε προπαγάνδα και αισιοδοξία δεν γίνονται δρόμοι!\nΜε την αισιοδοξία δεν φτιάχνεις δρόμους… Όπως δρόμοι δεν γίνονται ούτε με την ξεπερασμένου τύπου κομματική προπαγάνδα.\nΈτσι λοιπόν ούτε η σύνδεση της Ιόνιας Οδού με την Πρέβεζα, ούτε η επέκταση της Ιόνιας Οδού μέχρι την Κακαβιά, μπορούν να γίνουν πράξη, χωρίς να πληρούνται συγκεκριμένες προϋποθέσεις.\nΠρώτη και σημαντικότερη προϋπόθεση λοιπόν είναι η ολοκλήρωση των πολύπαθων μελετών για τα δύο έργα.\nΟι μελέτες έχουν ανατεθεί εδώ και οκτώ χρόνια περίπου από το αρμόδιο Υπουργείο… Όμως παρόλα αυτά, ακόμη δεν περατώθηκαν και μάλλον κανείς δεν είναι σε θέση να δώσει σαφές χρονοδιάγραμμα, καθώς οδηγούνται από παράταση σε παράταση…\nΓια παράδειγμα, η μελέτη σύνδεσης της Ιόνιας Οδού με την Πρέβεζα προβλέπεται να ολοκληρωθεί στο τέλος του έτους… Και θα δούμε, κρίνοντας πάντα από όσα έχουν προηγηθεί!\nΌσο για το τμήμα από τα Γιάννινα μέχρι την Κακαβιά, ωριμότητα έχει μόνο το κομμάτι του δρόμου ως το Καλπάκι… Για το υπόλοιπο… οψόμεθα!\nΓια τους δύο οδικούς άξονες, σήμερα δεν προβλέπεται καμία πηγή χρηματοδότησης. Αν σε κάποιους –ειδικά στην περιοχή της Πρέβεζας- αρκούν οι υποσχέσεις Σπίρτζη και Χαρίτση για άντληση πόρων από την Ευρωπαϊκή Τράπεζα Επενδύσεων, είναι δικαίωμά τους..\nΆλλωστε πριν έναν χρόνο τους αρκούσε η δήλωση τοπικού βουλευτή ότι η σύνδεση Ιόνιας Πρέβεζας εντάχθηκε στο ΕΣΠΑ!!!\nΟι δύο οδικοί άξονες λοιπόν δεν έχουν ολοκληρωμένες μελέτες… Και υποχρέωση όλων των παραγόντων της Ηπείρου είναι να απαιτήσουν την άμεση ολοκλήρωσή τους… Θα πρέπει λοιπόν να γίνει αυτό το καθοριστικό βήμα.\nΚαι μετά ας φροντίσει η όποια κυβέρνηση να τα βγάλει την κατασκευή τους από την βαθιά κατάψυξη… Γιατί εκεί οδηγήθηκαν με τον αποκλεισμό από το ΕΣΠΑ και το πακέτο Γιούνκερ..


Μαμά, ΜΠΟΡΕΙΣ! - mitrikosthilasmos.com\nΑύριο Κυριακή 20 Οκτωβρίου, όλοι μαζί λέμε “Μαμά, ΜΠΟΡΕΙΣ!” γιατί η ενημέρωση και η υποστήριξη βοηθούν τον θηλασμό να πετύχει!\nΕπαγγελματίες υγείας, φοιτητές, ζευγάρια, γονείς, εγκυούλες, μανούλες θηλάζουσες, πρώην, νυν ή μέλλουσες, φίλοι και υποστηρικτές του μητρικού θηλασμού, μην ξεχνάτε το ραντεβού μας στο αμφιθέατρο του ΠΓΝ “Αττικόν”!!\nΣας περιμένουμε στην 5η επιστημονική-ενημερωτική ημερίδα για τον μητρικό θηλασμό, που διοργανώνει το mitrikosthilasmos.com στα πλαίσια των δράσεών του για τον εορτασμό της Παγκόσμιας Εβδομάδας Μητρικού Θηλασμού 2013.\nΗ είσοδος είναι ελεύθερη και δωρεάν για όλους!!\nΘέματα όπως οι πρώτες μέρες στο μαιευτήριο και το σπίτι, εδραίωση θηλασμού -συχνά λάθη και παγίδες, εργαζόμενη μητέρα και συνέχιση του θηλασμού, δημιουργία ατομικής τράπεζας μητρικού γάλακτος κ.α. θα αναπτυχθούν σε αυτή την ημερίδα!, ενώ στους εγγεγραμμένους θα δοθεί πιστοποιητικό παρακολούθησης.\nΓια τις θηλάζουσες μητέρες να υπενθυμίσουμε πως τα θηλάζοντα βρέφη και μικρά παιδιά είναι φυσικά ευπρόσδεκτα στην ημερίδα! Χαρά μας να έχουμε τους μικρούς πρωταγωνιστές στο κοινό μας!!!\nPrevious Post: Ο θηλασμός προστατεύει και από το ελικοβακτηρίδιο του πυλωρού\nNext Post: Είναι δυνατό να καταφέρω να θηλάζω αποκλειστικά το μωράκι;


Να μείνω με τον άντρα μου που δεν με καλύπτει ερwτικά ή να συναντηθώ με τον παλιό μου έρwτα; – spicynews12\nΕίμαι σε δίλημμα. Να μείνω με τον άντρα μου που είναι καλό παιδί και μας τα προσφέρει όλα αλλά δεν με καλύπτει σεξουαλικά και τον έχω κερατώσει 2-3 φορές ή να συναντηθώ με τον παλιό μεγάλο μου έρωτα και όπου βγει;\nΟ ένας με καλύπτει συναισθηματικά αλλά όχι σεξουαλικά και ο άλλος το αντίστροφο. Έχω χρόνια να νιώσω λίγη χαρά και με δυο μικρά παιδιά έχω ζοριστεί. Είμαι 35 και έχω κλειστεί μέσα από τα 25 μου. Τί να κάνω;\nΌπως καταλαβαίνεις, δεν μπορεί κανείς άλλος να πάρει την απόφαση αυτή για λογαριασμό σου. Εσύ θα πρέπει να σταθμίσεις την κατάσταση και τι πραγματικά θα είναι καλύτερο για σένα να κάνεις.\nΣτο πολύ σύντομο αλλά συνάμα περιεκτικό μήνυμά σου έχεις παραθέσει αρκετές σκέψεις. Διάβασέ τις και στάθμισε την κατάσταση, δες τι είναι αυτό που θα σε έκανε να νιώσεις καλά και εντάξει με τον εαυτό σου και αποφάσισε πώς θα πορευτείς.\nΝέο επίδομα 300 ευρώ με μια μοναδική προϋπόθεση για πολλούς δικαιούχους


Έκλεψε Ferrari και ζητούσε λεφτά για βενζίνη – INLIFE by INPAOK\nΕγκλημα 30 Νοεμβρίου 2017 0\nΈκλεψε Ferrari και ζητούσε λεφτά για βενζίνη\nΜπορεί να απέκτησε το πολυτελές αμάξι αλλά δεν είχε τι να το κάνει!\nΚατάφερε με ελάχιστο κόπο να κλέψει μια Ferrari αξίας 300.000 δολαρίων. Αυτό όμως που φαίνεται πως δεν σκέφτηκε ήταν το πού θα βρει τα χρήματα για τη βενζίνη της.\nΗ αστυνομία στη νότια Καλιφόρνια συνέλαβε τον Ισραέλ Πέρεζ Ράντζελ την 1η Νοεμβρίου για την κλοπή της Ferrari 458 Spider. Η κλοπή είχε πραγματοποιηθεί σε συνεργεία τον περασμένο Οκτώβριο, όταν ένας υπάλληλος έκανε το λάθος να αφήσει το κλειδί στη θέση του συνοδηγού.\nΔύο εβδομάδες αργότερα, όπως μεταδίδει το Associated Press, το πολυτελές αμάξι εντοπίστηκε σε βενζινάδικο, όπου ο Ράντζελ ζητούσε χρήματα για βενζίνη. Ο άντρας προσπάθησε να το σκάσει από το σημείο, εντοπίστηκε όμως τελικά να κρύβεται σε θάμνους.\nΗ ιδιοκτήτρια της Ferrari Σούζαν Φρίντμαν δεν πρέπει να στεναχωρήθηκε ιδιαίτερα από την κλοπή, καθώς αποζημιώθηκε από την ασφαλιστική και αγόρασε μια Lamborghini Huracan.\nΞεκινά την Πέμπτη η λοταρία αποδείξεων\nΞυλοκοπούσε τη γυναίκα του για τα likes στο Facebook\nΕγκλημα 12 Οκτωβρίου 2019 0\nΓια κλοπές και ληστείες\nΈκτακτο: Προφυλακιστέα η 35χρονη με το βιτριόλι (vid)\nΤήρησε το δικαίωμα της σιωπής ενώπιον του ανακριτή


Μαχαιροπήρουνα ΣΕΤ 65 τεμαχίων | MAIZONA HOMELIVING\nΑποτελεί τη βάση για τα επίσημα τραπέζια. Μέσα σ’ αυτό περιλαμβάνονται 12 μαχαίρια φαγητού, 12 κουτάλια φαγητού, 12 πιρούνια φαγητού, 12 κουτάλια γλυκού και 12 πιρούνια γλυκού. Επίσης, θα βρείτε μέσα σ΄αυτό τα απαραίτητα για ένα καλαίσθητο σερβίρισμα δηλαδή: 1 κουτάλα σούπας, 1 σπάτουλα, 1 πιρούνι σαλάτας, 1 κουτάλα σαλάτας και 1 κουτάλα σερβιρίσματος.\nMilos Μαχαιροπίρουνα σετ 65 τεμ.\nΚανονική τιμή 151,60 € -10% Τιμή 136,44 €\nΣετ 65 τεμ. μαχαιροπίρουνα της σειράς Milos από την Sp Tableware. Σύνθεση κασετίνας: 12 μαχαίρια φαγητού. 12 πιρούνια φαγητού. 12...\nParos Μαχαιροπίρουνα σετ 65 τεμ.\nVergina Μαχαιροπίρουνα σετ 65 τεμ.\nΚανονική τιμή 177,50 € -10% Τιμή 159,75 €\nΣετ 65 τεμ. μαχαιροπίρουνα της σειράς Inox Vergina από την H.F.A., σε χάρτινη κασετίνα. Σύνθεση κασετίνας: 12 μαχαίρια φαγητού. 12...\nKnossos Μαχαιροπίρουνα σετ 65 τεμ.\nΣετ 65 τεμ. μαχαιροπίρουνα της σειράς Inox Knossos από την H.F.A., σε χάρτινη κασετίνα. Σύνθεση κασετίνας: 12 μαχαίρια φαγητού. 12...\nOlympia Μαχαιροπίρουνα σετ 65 τεμ.\nΣετ 65 τεμ. μαχαιροπίρουνα της σειράς Olympia από την H.F.A., σε χάρτινη κασετίνα. Σύνθεση κασετίνας: 12 μαχαίρια φαγητού. 12 πιρούνια...\nDelos Μαχαιροπίρουνα σετ 65 τεμ.\nΚανονική τιμή 198,50 € -10% Τιμή 178,65 €\nΣετ 65 τεμ. μαχαιροπίρουνα της σειράς Delos από την H.F.A., σε χάρτινη κασετίνα. Σύνθεση κασετίνας: 12 μαχαίρια φαγητού. 12 πιρούνια...


1.352 Επισκέψεις στο άρθρο - Ημερομηνία δημοσίευσης: 16/10/2019\nΤο κουβάρι της αποκάλυψης του πρώτου ηλεκτρικού Mazda ευρείας παραγωγής ξετυλίγεται. Δείτε το νέο teaser video.\nMια καλή γεύση από το τι πρέπει να περιμένουμε από τον εσωτερικό διάκοσμο του πρώτου ηλεκτρικού Mazda ευρείας παραγωγής έδωσε η εταιρεία λίγες μέρες πριν το μοντέλο κάνει το ντεμπούτο του στην Έκθεση του Τόκυο.\nΣτην αρχή του video η Mazda θέλει να δώσει έμφαση στο γεγονός ότι τα υλικά με τα οποία κατασκευάστηκε η καμπίνα επιλέχθηκαν για άνεση και «φιλικότητα προς το περιβάλλον» ενώ στην συνέχεια, εμφανίζεται για ένα καρέ ο επιλογέας του αυτόματου κιβωτίου και ο περιστροφικός διακόπτης που ελέγχει το σύστημα infotainment.\nΤο πρώτο ηλεκτρικό μοντέλο της ιαπωνικής φίρμας αναμένεται να είναι ένα SUV, έχοντας πάρει μία πρώτη γεύση από το πρωτότυπο e-TPV (Electric Technology Prove-Out Vehicle). Θα χρησιμοποιεί πιθανότατα μια μπαταρία 35.5kWh και ένα μόνο ηλεκτρικό κινητήρα που θα παρέχει 141 ίππους, με την ισχύ να πηγαίνει αποκλειστικά στον εμπρόσθιο άξονα. Η αυτονομία που θα έχει θα κυμαίνεται μεταξύ των 193 και 240 χιλιομέτρων, ενώ θα είναι σε θέση να δέχεται οικιακή φόρτιση 6,6kW και ταχεία φόρτιση 50kW. Αυτό που ίσως δεν θα αρέσει στους γνήσιους petrolheads θα είναι η προσθήκη στην καμπίνα ενός τεχνητού ήχου από έναν 4κύλινδρο κινητήρα βενζίνης.\nΠαράλληλα η Mazda θα εισαγάγει επίσης μια σύγχρονη έκδοση του φημισμένου περιστροφικού κινητήρα της, ως range-extender του ηλεκτρικού της αυτοκινήτου. Ακριβείς πληροφορίες αναμένεται να γίνουν γνωστές στις 23 Οκτωβρίου όταν κα θα ντεμπουτάρει το μοντέλο.


Θα φανταζόσασταν τη ζωή σας στην πανδημία χωρίς κινητό και ίντερνετ; | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\n15 Απρίλιος 2021 - 9:52 ΠΜ 1 Comment\nΈχει περάσει πάνω από ένας χρόνος από τότε που ο κορωνοϊός μας «χτύπησε την πόρτα». Καινούργιες φράσεις μπήκαν στην ζωή μας όπως «ιικό φορτίο», «click away» και «rapid test». Μάθαμε να μιλάμε με memes και εξοικειωθήκαμε με καινούργιους κώδικες συμπεριφοράς.\nΟι δρόμοι άδειασαν, τα σπίτια γεμίσαν. Και όσοι ήταν αρκετά τυχεροί ώστε να κάνουμε μια δουλειά που γίνεται μέσω υπολογιστή, άλλαξαν τα πουκάμισα με τις πιτζάμες, και στρογγυλοκάθισαν στο καναπέ με το λάπτοπ και το κινητό αγκαλιά. Τουλάχιστον, στη νέα πραγματικότητα, μπορούσαμε να σκρολάρουμε για δύο επιπλέον ώρες αντί να είμαστε κολλημένοι στο αμάξι στην Κηφισίας.\nΌλοι ήμασταν εκνευρισμένοι που δεν μπορούσαμε να βγούμε να διασκεδάσουμε, αλλά ευτυχώς είχαμε τα smartphones, τα tablets και τους υπολογιστές μας. Ωστόσο, βασική προϋπόθεση για τη συνέχιση της οποιασδήποτε δραστηριότητας μας αποτέλεσε η ετοιμότητα και η ποιότητα των τηλεπικοινωνιακών υποδομών της χώρας που δημιούργησαν ένα νέα παραγωγικό μοντέλο σε όλους τους τομείς της οικονομικής και κοινωνικής ζωής μας όλους αυτούς τους μήνες του lockdown.\nΔεν γινόταν να πάμε στο αγαπημένο μας εστιατόριο; Κανένα πρόβλημα. Ανοίξαμε τις εφαρμογές φαγητού και ανακαλύψαμε τον foodie που κρύβεται μέσα μας, μαγειρεύοντας παραδοσιακές ή εξωτικές συνταγές από όλες τις γωνιές του κόσμου. Και αφού τα bar ήταν κλειστά, τσεκάραμε τα κοκτέιλ apps και μιξάραμε τα δικά μας υπέροχα κοκτέιλ μετατρέποντας το σαλόνι μας σε πριβέ bar.\nΌσο για τις ταινίες, είχαμε στην τσέπη μας το προσωπικό μας σινεμά να μας προσφέρει άπειρες επιλογές για κατανάλωση. Εκτός από την θαλπωρή του καναπέ μας μπορούσαμε πλέον να απολαύσουμε τις αγαπημένες μας σειρές παντού – με την κολλητή στο κοντινότερο παγκάκι, περιμένοντας το λεωφορείο για να γυρίσουμε σπίτι και όπου αλλού μπορούσαμε να φανταστούμε. Ακόμα και στις Κυριακάτικες βόλτες με σύμμαχο το νούμερο 6 το internet ήταν απαραίτητο. Εξάλλου, δεν είναι καλύτερο να γυμνάζεται κανείς ακούγοντας τα αγαπημένα του κομμάτια στο YouTube;\nΗ χρήση του internet για ψυχαγωγικούς σκοπούς εκτοξεύτηκε με τον μαζικό εγκλεισμό μας στο σπίτι, με τις πλατφόρμες streaming να κερδίζουν εκατομμύρια καινούργιους subscribers και να βγαίνουν νικήτριες στον άτυπο πόλεμο της κατανάλωσης περιεχομένου. Εκτός από το ψυχαγωγικό κομμάτι όμως, το διαδίκτυο- κινητό και σταθερό- λειτούργησε και σαν ένα παράθυρο στον έξω κόσμο, με τους περισσότερους από εμάς να ενημερωνόμαστε για όλα όσα συμβαίνουν γύρω μας και να διαβάζουμε τις ειδήσεις μας online 24/7. Άλλωστε πώς θα πέρναγε ο χρόνος αν δεν τσεκάραμε τις σημαντικότερες ειδήσεις όσο περιμέναμε την σειρά μας έξω από το supermarket;\nΤην ίδια στιγμή, το online shopping γνώρισε τεράστια άνθιση, με την ηλεκτρονική αγορά να μεγαλώνει και να αναπτύσσεται με ραγδαίους ρυθμούς, τόσο σε παγκόσμιο όσο και σε εγχώριο επίπεδο. Κολλημένοι στο σπίτι εξαιτίας του ιού, ήμασταν online όλο το εικοσιτετράωρο, αγοράζοντας πράγματα μέσω apps αφού τα πάντα ήταν κλειστά. Το mobile banking αναδείχθηκε σε έναν από τους βασικούς τρόπους που επιλέξαμε για τις τραπεζικές συναλλαγές μας, ενώ η αναζήτηση πληροφοριών για προϊόντα και υπηρεσίες καθώς και η χρήση εφαρμογών σαν το google maps άλλαξαν δραστικά την ζωή μας διευκολύνοντας την καθημερινότητα μας.\nΑλλά το διαδίκτυο δεν περιορίστηκε μόνο εκεί. Όταν όλα τ’ άλλα αποτύγχαναν, ήταν εκεί για να καλύψει βαθύτερες ανάγκες μας, τόσο σε φυσικό όσο και σε συναισθηματικό επίπεδο. Η ανάγκη μας για φυσική επαφή αντικαταστάθηκε με zoom calls, social media group chats και ατέλειωτα likes. Η ανάγκη μας για μάθηση καλύφθηκε από την τηλεκπαίδευση και την άμεση πρόσβαση σε νέες πηγές γνώσης μέσω της οθόνης του κινητού μας. Η αυτονομία που προσφέρει το mobile Internet έδωσε φτερά στον σύγχρονο άνθρωπο να υπερβεί τις βαρετές καθυστερήσεις και να ορίσει ο ίδιος τον χρόνο του, διεκδικώντας την καλύτερή του εκδοχή.\nΚαι παρότι, όπως με καθετί, η κατάχρηση προκαλεί προβλήματα και αν δεν προσέξουμε μπορεί να καταλήξει σε εθισμό, οι δυνατότητες που προσφέρει το διαδίκτυο και οι νέες τεχνολογίες είναι απεριόριστες και με σωστή χρήση θα οδηγήσουν σε μια πιο ολοκληρωμένη ζωή. Γι’ αυτό και είναι απαραίτητο να εκμεταλλευτούμε την πανδημία και να «αγκαλιάσουμε» την ψηφιακή επανάσταση που συντελείται αυτήν την στιγμή, ώστε να δημιουργήσουμε ένα λαμπρό ψηφιακό μέλλον.\nΓιατί ο άνθρωπος που βίωσε την καραντίνα δεν έχει χρόνο να σπαταλήσει. Είναι ο επαναστάτης του σήμερα, που, ώριμος όσο ποτέ, χρησιμοποιεί τα ψηφιακά εργαλεία που έχει στην φαρέτρα του για να βελτιώσει την ζωή του και να αλλάξει τον κόσμο μέσα από την μικρή οθόνη του κινητού του.\nΑΝΩΝΥΜΟΣ - Απρίλιος 15th, 2021 at 13:30\nΩραία και αληθινή τοποθέτηση!\n« Κίνημα Αλλαγής Ν.Ε. Κοζάνης: Ολοκληρωτικές καταστροφές σε δενδρώδεις καλλιέργειες – Η ενίσχυση του ΕΛΓΑ Κοζάνης δεν πρέπει να καθυστερήσει ούτε μέρα\n«10ο Μαθητικό Φεστιβάλ Ψηφιακής Δημιουργίας Κοζάνης» »


Η στιγμή για την επανένωση της Κύπρου έχει έρθει, όμως ο Ερντογάν κρατάει το κλειδί - sofokleous10.gr\nΚρυμμένο πίσω από την κατάσταση αναταραχής της περιοχής, ένα μικρό θαύμα έχει πραγματοποιηθεί στην ανατολική Μεσόγειο, όπου η Κύπρος έχει επιστρέψει από το χείλος της οικονομικής καταστροφής, με μια ανάκαμψη που θα ζήλευαν τα ξαδέλφια της στην Ελλάδα.\nΚαθώς ο αγώνας δρόμου για την επανένωση του διαχωρισμένου νησιού ξεκίνησε πιο θερμά την Παρασκευή, σε μια συνάντηση των ηγετών της τουρκικής και της ελληνικής κοινότητας, υπάρχουν όλο και περισσότερες ενδείξεις πως το ανατολικότερο κράτος της ΕΕ ίσως οδεύει προς μια νέα εποχή. «Η στιγμή της αλήθειας έχει φτάσει» λέει ο Hubert Faustmann, αναπληρωτής καθηγητής ιστορίας και πολιτικής επιστήμης στο Πανεπιστήμιο της Λευκωσίας. «Οι επόμενες εβδομάδες θα είναι αποφασιστικές.»\nΚαμία στιγμή μετά τη σύγκρουση που χώρισε το νησί το 1974 δεν έχει υπάρξει σύμπτωση γεγονότων που να υποδεικνύει τόσο έντονα την κατεύθυνση προς την ειρήνη. Στον Νίκο Αναστασιάδη και στον Μουσταφά Ακιντζί, τους δύο άντρες που ηγούνται της ελληνικής και της τουρκικής κοινότητας, η Κύπρος έχει πολιτικούς αποφασισμένους να δώσουν τέλος στον εθνικό διαχωρισμό. Περισσότερο από ποτέ, λένε, το έθνος του νησιού είναι πολύ μικρό για να παραμείνει διχασμένο από μιαν κληρονομιά μίσους. Όμως είναι η εντυπωσιακή οικονομική ανάκαμψη των ελλήνων στον νότο – μόλις δύο χρόνια μετά την κατάρρευση των τραπεζών που έφερε τη χώρα για λίγο στο κέντρο της χρηματοπιστωτικής κρίσης της Ευρώπης – και η αυξανόμενη αναγνώριση των πλεονεκτημάτων της επανένωσης η οποία έχει πυροδοτήσει τον ενθουσιασμό πως μπορεί επιτέλους να επιτευχθεί ένας συμβιβασμός.\nΌταν ο Αναστασιάδης και ο Ακιντζί συναντώνται σε ένα εγκαταλελειμμένο, τρυπημένο από σφαίρες αεροδρόμιο, το οποίο όπως και η νεκρή ζώνη του ΟΗΕ που διασχίζει το νησί, έχει γίνει το ισχυρότερο σύμβολο του διαχωρισμού, υπάρχει μια σπάνια και γνήσια πεποίθηση πως και οι δύο θα ακολουθήσουν τον δρόμο που οδηγεί στη δημιουργία ενός ομοσπονδιακού κράτους. «Για πρώτη φορά, υπάρχει ένα αίσθημα πως αυτή τη φορά μπορεί να είναι πραγματικότητα» λέει ο Faustmann. «Στις επόμενες έξι με οκτώ εβδομάδες, κατά τη διάρκεια των συναντήσεων των ηγετών, θα γνωρίζουμε εάν οι δυναμικές για έναν συμβιβασμό μπορούν να διατηρηθούν.»\nΌλοι συμφωνούν πως η πρόκληση παραμένει τεράστια. Οι συζητήσεις για τις εδαφικές επαναπροσαρμογές και το πάντα εκρηκτικό ζήτημα της αποκατάστασης των ιδιοκτησιών, μπορούν ακόμη να εκτροχιάσουν τη διαδικασία. Οι εκλογές της Κυριακής στην Τουρκία μπορούν επίσης να προκαλέσουν εμπόδια. Στο νησί όμως, αυτό που είναι βέβαιο είναι πως, 12 χρόνια αφού επιτράπηκε η ελεύθερη μετακίνηση – με την απαλοιφή των εμποδίων από το τουρκικό κρατίδιο στον βορά – υπάρχει μια αυξανόμενη, κάποιοι θα έλεγαν αμετάκλητη, δίψα για συνύπαρξη.\nΤην προηγούμενη εβδομάδα, μια εκδήλωση στην καρδιά της παλιάς Λευκωσίας έδωσε φωνή σε αυτήν την επιθυμία. Σε μια ηλιόλουστη ημέρα, ελληνοκύπριοι και τουρκοκύπριοι συγκεντρώθηκαν σε μια καφετέρια που δημιουργήθηκε με στόχο να ενθαρρύνει τις επιχειρηματικές επαφές πέραν του εθνικού διχασμού. Εκεί, ο ένας μετά τον άλλον, εξύμνησαν τα οφέλη της επανένωσης, καθώς ο ιδρυτής της easyJet και αυτοανακηρυχθείς κατά συρροή επιχειρηματίας, κύριος Στέλιος Χατζηιωάννου παρέδωσε τα ετήσια βραβεία του για δικοινοτικές επιχειρήσεις – 31 χρηματικά έπαθλα των 10.000 ευρώ. «Είμαστε εξαιρετικά αισιόδοξοι» λέει η Τάνια Ματσούκα, η οποία πρόσφατα συνεργάστηκε με τη Nazo Canitez, μια τουρκοκύπρια, για να δημιουργήσουν την Climb Mediterranean, μια εταιρεία αφιερωμένη στην αναρρίχηση και στη γιόγκα στην παραλία. «Ο χωρισμός ανήκει στο παρελθόν. Υπάρχει ένα σύνορο στη γη μας, όμως στο μυαλό μας το έχουμε αφήσει πίσω μας» προσθέτει.\nΟι δύο γυναίκες πιθανώς να μην είχαν συναντηθεί εάν δεν είχαν μια τυχαία συνάντηση σε μια αναρριχητική εκδήλωση στην Κάλυμνο. «Αυτό το βραβείο μας έδωσε την ώθηση, το κίνητρο και την επιτάχυνση για να δημιουργήσουμε την εταιρεία μας εδώ στην Κύπρο\nλέει η Canitez, η οποία διέσχισε τη διαχωριστική γραμμή του ΟΗΕ για να βρεθεί στην εκδήλωση στο διεθνών αναγνωρισμένο νότιο κομμάτι.\n«Η αναρρίχηση είναι μια δραστηριότητα που βασίζεται στην εμπιστοσύνη. Εάν δεν υπάρξει λύση, θα προσπαθήσουμε να φέρουμε τους ανθρώπους εδώ πιο κοντά μέσω αυτής» προσθέτει.\nΟ Χατζηιωάννου εξεπλάγη όταν οι αιτήσεις για το βραβείο – το οποίο δημιουργήθηκε για να προωθήσει τις κοινές επιχειρηματικές προσπάθειες – ήταν τέσσερις φορές περισσότερες απ’ ότι τα προηγούμενα χρόνια.\n«Πρέπει να αλλάξουμε καρδιές και μυαλά» λέει ο Χατζηιωάννου, ο πατέρας του οποίου ήταν ελληνοκύπριος πλοιοκτήτης. «Η Κύπρος είναι το ρήγμα μεταξύ του Χριστιανισμού και του Ισλάμ. Πραγματικά πιστεύω πως πρέπει πρώτα να δημιουργηθούν δεσμοί μεταξύ των ανθρώπων ώστε να βρεθεί λύση.»\nΟ βρετανός επιχειρηματίας αστειεύεται πως πριν από 25 χρόνια, όταν οι μνήμες της τουρκικής εισβολής ήταν νωπές, μάλλον θα βρισκόταν δολοφονημένος για τη δημιουργία του βραβείου. Όμως φέτος, τα βραβεία παραδόθηκαν παρουσία του Αναστασιάδη, και με τον Χατζηιωάννου να συναντάται με τον Ακιντζί στον βορά την επόμενη ημέρα.\nΌλο και περισσότερο, και οι δύο πλευρές συμφωνούν πως η οικονομική και η δημιουργική συνύπαρξη είναι ο καλύτερος δρόμος για ένα νησί του οποίου η γεωστρατηγική τοποθεσία θα μπορούσε να το μετατρέψει σε ενεργειακό κόμβο για πολλά χρόνια στο μέλλον.\nΣτους σιωπηλούς διαδρόμους του υπουργείου Οικονομικών στη Λευκωσία, οι ελληνοκύπριοι αξιωματούχοι είναι ενθουσιώδεις με το γεγονός πως η οικονομία της χώρας – που θεωρούταν χαμένη υπόθεση όταν διασώθηκε με 10 δισεκατομμύρια ευρώ πριν από δύο χρόνια – αποτελεί πλέον ένα παράδειγμα επιτυχίας, μαζί με την Ιρλανδία και την Ισπανία. Στην τελευταία τους έκθεση για την οικονομική πρόοδο του διασωσμένου κράτους, οι πιστωτές στην ΕΕ, την Ευρωπαϊκή Κεντρική Τράπεζα και το Διεθνές Νομισματικό Ταμείο είπαν πως η Κύπρος βρισκόταν στον σωστό δρόμο για να βγει από το πρόγραμμα διάσωσης μέχρι τον Μάρτιο, αφήνοντας την μαστιζόμενη από προβλήματα Ελλάδα μοναδική στην ΕΕ υπό εξωτερική επιστασία. «Η οικονομική ανάκαμψη έχει ξεκινήσει» έγραψαν οι δανειστές. «Οι δημοσιονομικές εξελίξεις παραμένουν ανώτερες των προσδοκιών.»\nΤην Τρίτη, για πρώτη φορά μετά το ξέσπασμα της οικονομικής κρίσης, η Κύπρος εξέδωσε επιτυχώς δεκαετή ομόλογα. Η έκδοση προσέλκυσε 1 δισεκατομμύριο ευρώ με απόδοση στο 4,5%, το χαμηλότερο ποσοστό που έχει εξασφαλίσει η χώρα για δεκαετή ομόλογα. «Η εμπιστοσύνη έχει επανέλθει στην οικονομία της Κύπρου» είπε ο Γεώργιος Σκλάβος, αξιωματούχος του υπουργείου Οικονομικών, χαμογελώντας πλατιά καθώς μετρά τα δημοσιονομικά επιτεύγματα της κεντροδεξιάς κυβέρνησης. «Είχαμε μια πολύ καλή σχέση με την τρόικα των πιστωτών και αυτό μας βοήθησε με την εφαρμογή.»\nΟι κύπριοι, πιο φλεγματικοί από τους άστατους ηπειρωτικούς έλληνες, επίσης αντιστάθηκαν λιγότερο. «Πολλοί άνθρωποι εδώ αισθάνθηκαν πως οι αλλαγές ήταν απαραίτητες, πως οι μεταρρυθμίσεις έπρεπε να είχαν γίνει πριν πολύ καιρό» είπε ο Σκλάβος.\nΑντί να αυξήσει τους φόρους – το επίκεντρο της τελευταίας συμφωνίας διάσωσης για την ελληνική οικονομία – η κυβέρνηση του Αναστασιάδη στοχοποίησε τις δημόσιες δαπάνες, παγώνοντας τις προσλήψεις στον δημόσιο τομέα και περικόπτοντας τις δαπάνες για την πρόνοια.\nΩστόσο, παρ’ ότι και ο νότος έχει διαγράψει το έλλειμμά του, οι τοπικοί αξιωματούχοι συμφωνούν με ετοιμότητα πως η οικονομία του έθνους θα εκτοξευθεί μόνο εάν υπάρξει επανένωση. Μια πρόσφατη έρευνα του Κυπριακού Κέντρου του Ινστιτούτου Έρευνας Ειρήνης του Όσλο, προβλέπει τεράστια κέρδη για το νησί οικονομικά, με το ΑΕΠ να αυξάνεται κατά κάτι λιγότερο από 5 δισεκατομμύρια ευρώ στα πρώτα πέντε χρόνια μετά τη συμφωνία ειρήνης και κατά 10 δισεκατομμύρια ευρώ μέσα σε 20 χρόνια. Σε όρους κατά κεφαλήν ΑΕΠ, οι κύπριου θα έβλεπαν τα έσοδά τους να αυξάνονται κατά περίπου 1.700 ευρώ στα πρώτα πέντε χρόνια. «Η επανένωση θα άνοιγε μια τεράστια δυναμική αγορά υπό τη μορφή της Τουρκίας» λέει ο Σκλάβος. «Αυτή τη στιγμή, δεν έχουμε πρόσβαση σε αυτήν.»\nΗ προοπτική αυτού του είδους των οικονομικών κερδών μπορεί να αποτελέσει για τον συμβιβασμό την απαραίτητη κόλλα στην οποία θα στηριχθεί η οποιαδήποτε λύση. Οι ελληνοκύπριοι, οι οποίοι έχασαν περισσότερο από ένα τρίτο του νησιού όταν μια αποτυχημένη προσπάθεια ένωσης με την Ελλάδα προκάλεσε την εισβολή του τουρκικού στρατού, είναι σχεδόν βέβαιο πως θα πρέπει να κάνουν πίσω σε βασικές απαιτήσεις. Και οι τούρκοι θα πρέπει να παραχωρήσουν εδάφη που κατακτήθηκαν τότε.\nΟ ενήμερος πολιτικός διάλογος θα έχει κεντρικό ρόλο στην επίτευξη της συμφωνίας. Οποιαδήποτε λύση θα τεθεί σε δημοψήφισμα και στις δύο κοινότητες. Την προηγούμενη φορά που η Κύπρος βρέθηκε κοντά σε συμβιβασμό το 2004, ένα προσχέδιο από τον ΟΗΕ που περιέγραφε μια διζωνική, δικοινοτική ομοσπονδία, έγινε αποδεκτή από τους τουρκοκύπριους, αλλά απορρίφθηκε μαζικά από τους έλληνες, ύστερα από μια δυναμική εκστρατεία υπέρ του όχι από τον Τάσο Παπαδόπουλο, τον τότε πρόεδρο της Κύπρου. Εξοστρακισμένοι από την έλλειψη αναγνώρισης, οι τουρκοκύπριοι αφέθηκαν χωρίς τη δυνατότητα να συμμετάσχουν στην Ευρωπαϊκή Ένωση.\n«Η πείρα μας έχει δείξει πως η ουσία της λύσης είναι εξίσου σημαντική με τον τρόπο που θα περιγραφεί» λέει ο Χάρης Τζήμητρας, ο οποίος ηγείται του Κυπριακού Κέντρου του Ινστιτούτου Ειρήνης. «Το 2004, οι ηγέτες και των δύο κοινοτήτων παρουσίασαν ο καθένας στο κοινό του πολύ συγκεκριμένες αναγνώσεις όσων είχαν διαπραγματευτεί. Υπάρχει σημαντική ανάγκη για πληροφορημένο δημόσιο διάλογο.»\nΣτην πολιτική ωστόσο, η χρονική συγκυρία είναι τα πάντα. Και η στιγμή μπορεί να είναι η κατάλληλη, υποστηρίζουν οι αναλυτές.\n«Ένας συμβιβασμός θα εξαφάνιζε ένα τεράστιο εμπόδιο για την ένταξη της Τουρκίας στην Ευρώπη, θα βελτίωνε τις σχέσεις της με τη δύση, θα προχωρούσε τις σχέσεις μεταξύ της Ελλάδας και της Τουρκίας και θα βοηθούσε τον Ερντογάν να κερδίσει πόντους στο εσωτερικό» λέει ο Τζήμητρας.\nΚατά ειρωνική συγκυρία, μια μεγάλη νίκη για τον όλο και πιο απολυταρχικό πρόεδρο στην Άγκυρα, τον Ρισέπ Ταγίπ Ερντογάν, μπορεί να εξυπηρετήσει την Κύπρο. Παρ’ ότι περίπου 35.000 τούρκων στρατιωτών παραμένουν στο νησί – αντικατοπτρίζοντας την πεποίθηση πως η εισβολή στην Κύπρο ήταν η μεγαλύτερη στρατιωτική νίκη της Τουρκίας μετά την καταστροφή της Σμύρνης το 1922 – ο Ερντογάν έχει επανειλημμένως μιλήσει για την ανάγκη για μια λύση, εκφράζοντας ενόχληση για την κοσμική συμπεριφορά των τουρκοκυπρίων και το κόστος της χρηματοδότησης του κρατιδίου τους.\n«Η ειρωνεία είναι πως ένας ισχυρός Ερντογάν, ένας απολυταρχικός Ερντογάν, είναι χρήσιμος για μια λύση στο κυπριακό πρόβλημα» λέει ο Faustmann. «Τελικά θα εξαρτηθεί από εκείνον και μόνο εάν θα υπάρξει συμβιβασμός ή όχι.»


Η Μονή της Παναγίας της Ελευθερώτριας βρίσκεται στο χωριό Λαγοπόδο, δίπλα στο Μαχαιράδο, 12 περίπου χμ βόρεια της πόλης. Εντοπίζεται σε μια πανοραμική περιοχή πολύ κοντά στο Ναό της Αγίας Μαύρας. Ιδρύθηκε το 1962 από τον Αρχιμανδρίτη Χρυσόστομο Γκέλμπεση που σήμερα είναι πνευματικός πατέρας του Ησυχαστηρίου.\nΤο τέμπλο όμως του ναού είναι παλαιότερο (περίπου 300 ετών) και προέρχεται από την εκκλησία που ήταν σε αυτή την θέση αλλά κατέρρευσε από τους σεισμούς. Στο εσωτερικό του ναού θα δείτε λίθινα στοιχεία από τους Αγίους Τόπους και τον Σταυρό από τον Πανάγιο Τάφο. Η εξωτερική του εμφάνιση θυμίζει αρχαίο κάστρο αφού περιμετρικά του μοναστηριού υπάρχουν πολεμίστρες πάνω στους πύργους. Εντύπωση επίσης προκαλεί η εναλλαγή δυο χρωμάτων, του κόκκινου με το άσπρο που τονίζουν τα παράθυρα και τις αψίδες. Το μοναστήρι διαθέτει εξαιρετική θέα προς το κεντρικό πεδινό κομμάτι του νησιού ενώ είναι κτισμένο ανάμεσα σε κατάφυτους ελαιώνες.\nΣήμερα ηγουμένη είναι η Μοναχή Μαγδαληνή Μπακέα ενώ Ηγουμενοσύμβουλοι είναι η Μοναχή Καψάσκη και Αλεβίζου. Τέλος υπάρχουν 15 Μοναχές. Να θυμάστε ότι οι μοναχές της Ελευθερώτριας φημίζονται για τα υφαντά και τις κουρελούδες που φτιάχνουν στους παραδοσιακούς αργαλειούς τους.\nΔΕΙΤΕ ΠΑΡΑΚΑΤΩ ΟΜΟΡΦΕΣ ΕΙΚΟΝΕΣ ΑΠΟ ΜΟΝΗ ΕΛΕΥΘΕΡΩΤΡΙΑΣ\nΠΗΓΗ: ΚΕΙΜΕΝΟ ΚΑΙ ΦΩΤΟΓΡΑΦΙΕΣ: plykogiannis.blogspot.com , www.nyxthimeron.com και\nhttp://www.iskiosiskiou.gr, www.livecity.gr, www.travelzakynthos.com, www.zantetaxi.gr.ΑΝΑΔΗΜΟΣΙΕΥΣΗ.


Η Νέα Δημοκρατία είχε άλλωστε εξαγγείλει την αναβάθμιση του κατηγορητηρίου πριν από τις εκλογές του καλοκαιριού και την ανάδειξή της σε Κυβέρνηση. Την ενέργεια της αναρχικής ομάδας στο σπίτι του δημοσιογράφου καταδίκασαν με αναρτήσεις τους στο Twitter κυβερνητικά στελέχη όπως ο Ν. Δένδιας και προχθές, σε τηλεοπτική συνέντευξη ο υπουργός Προστασίας του Πολίτη Μιχάλης Χρυσοχοΐδης προανήγγειλε το σχέδιο για την κακουργηματική δίωξη των μελών της αναρχικής ομάδας.\nΕξήγησαν ότι αδικήματα όπως η διατάραξη οικιακής ειρήνης, η απειλή, και η φθορά, τα οποία τιμωρούνται ως πλημμελήματα, στο εξής, θα διώκονται σε βαθμό κακουργήματος εφόσον αυτά τελούνται κατ’ εξακολούθηση και υπό την ομπρέλα συμμορίας.\nΩς συμμορία, όχι εγκληματική οργάνωση φωτογραφίζεται η αναρχική ομάδα. «Μπορεί να μη χρησιμοποιούν όπλα αλλά οι δράσεις τους έχουν το στοιχείο της βίας, της ψυχολογικής βίας» τόνισαν. Το νομοθέτημα πάντως παραμένει υπό διαμόρφωση και αρμόδιες κυβερνητικές πηγές επεσήμαναν ότι πρέπει να αποφύγουν έναν «δρακόντειο νόμο».\nΠυκνώνουν τη δράση και την προπαγάνδα τους\nslideΑστυνομίαΕΛ.ΑΣ.κυβέρνησηΜιχάλης ΧρυσοχοΐδηςΡουβίκωναςυπουργείο Προστασίας του Πολίτη\nΣυνελήφθη στο Καματερό ο Αιγύπτιος δραπέτης του Α.Τ. Κυψέλης\nΣπίρτζης για προσλήψεις στην ΕΛ.ΑΣ.: Τους ενδιαφέρει μόνο να κάνουν προσλήψεις από το…